VACKOR ÓVODA ÉS KONYHA

HELYI NEVELÉSI PROGRAMJA

**Készítette:** Tibádné Nagy Zsuzsanna

**Elfogadta:**Tiszasülyi Vackor Óvoda és Konyha nevelőtestülete

**Dátum:2017.január**

**Érvényesség:** 2013.szeptember 1-től

**Aktualizálva:**

 **2015.SZEPT.1.**

**Átnézve:2016.szept.1.**

**Kapják:**

Fenntartó

Csoportok

Szülők

Irattár

**Tárolási hely:** Tiszasülyi Vackor Óvoda és Konyha Tiszasüly, Móra Ferenc út 26.

**OM:202646**

**Tartalomjegyzék**

Intézményünk adatai……………………………………………………….. 3

Bevezető…………………………………………………………………… . 4

Helyzetkép…………………………………………………………………... 5

1.Az óvoda jövőképe……………………………………………………….. 6

1.1.Gyermekkép…………………………………………………………….. 6

1.2.Óvodakép………………………………………………………………... 7

2.Az óvodai nevelés alapelvei……………………………………………... 8

3.Az óvodai nevelés célkitűzései…………………………………………. . 8

3.1.Általános célkitűzések………………………………………………….. 8

3.2.Az óvodai nevelés filozófiájára épülő általános célkitűzések………. 9

4.Az óvodai nevelés feladatai……………………………………………... 12

4.1.Az egészséges életmód alakítása……………………………………. 12

4.2.Az érzelmi, erkölcsi és közösségi nevelés…………………………...14

4.3.Az anyanyelvi, az értelmi nevelés és fejlesztés……………………...15

4.4.A gyermekvédelemmel kapcsolatos pedagógiai tevékenység……..17

4.5.A 2,5 éves gyermekek neveléséből adódó kiemelt feladatok………20

4.6.Sajátos nevelési igényből eredő hátr.csökk.segítő feladatok………20

4.7.A HHH gyermekek hátrányának enyhítése, esélyegyenlőségük

 megalapozása....................................................................................24

4.8.Tehetséggondozás………………………………………………………27

5.Az óvodai élet tevékenységformái………………………………………. 28

5.1.Játék……………………………………………………………………… 28

5.2.Verselés, mesélés……………………………………………………….30

5.3.Ének-zene, énekes játék, gyermektánc……………………………….33

5.4.Rajzolás, mintázás, kézimunka…………………………………………36

5.5.Mozgás…………………………………………………………………….38

5.6.A külső világ tevékeny megismerése…………………………………..41

5.7.Munka jellegű tevékenységek…………………………………………..46

5.8.A tevékenységekben megvalósuló tanulás……………………………49

6.Az óvodai élet megszervezésének elvei…………………………………50

6.1.Az óvodai gyermekcsoport szervezésének elvei…………………….. 51

6.2.A nevelés személyi feltételei…………………………………………….51

6.3.A nevelés tárgyi feltételei……………………………………………… ..52

6.4.A hetirend és a napirend…………………………………………………53

7.A gyermekek megismerését és fejlesztését segítő, a fejlődést nyomon

 követő dokumentumok……………………………………………………..58

8.Az óvoda kapcsolatai……………………………………………………….60

Legitimációs záradék………………………………………………………… 67

INTÉZMÉNYÜNK ADATAI:

Intézményünk neve: Tiszasülyi Vackor Óvoda és Konyha

Intézményünk címe: 5061.Tiszasüly, Móra Ferenc út 26.

Telefonszáma: 06 56/494-482.

Email: miovink@citromail.hu

Fenntartónk:

Tiszasüly Községi Önkormányzat

5061.Tiszasüly, Kiséri út 21.

A pedagógiai program alkotója: az intézmény nevelőtestülete

Tibádné Nagy Zsuzsanna intézményvezető

Törvényi megfelelést szolgáló egyéb információ:

az óvodai nevelés nyelve: magyar

**Bevezető**

Intézményünk a köznevelési rendszer szakmailag önálló nevelési intézménye, a családi nevelés kiegészítője, a gyermek harmadik életévétől az iskolába lépésig.

Az óvodáskorú gyermek nevelésének elsődleges színtere a család, a mi feladatunk az, hogy minden gyermek számára egyformán magas színvonalú és szeretetteljes nevelést biztosítsunk.

Az egyéni bánásmód elvét alkalmazva csökkentjük a meglevő hátrányokat, nem adunk helyet semmiféle előítéletnek.

Óvodánk Néphagyományőrző Programjával, meglévő személyi, és tárgyi feltételekkel biztosítjuk a gyermekek fejlődését.

A családi nevelés elsődlegességét tiszteletben tartva folytatjuk a gyermek beszédének, szokásrendszerének alakítását, és nevelési programunkkal fejlesztjük az iskolai tanuláshoz szükséges képességeket.

Az óvodai neveléshez a rendező elveket az Óvodai nevelés országos Alapprogramja fogalmazza meg.

A nevelési gyakorlatban a behatárolt fejlesztési tartalmakat a gyermekek között fennálló fejlődési különbségek figyelembevételével kell alkalmazni.

Az óvodai nevelésnek a gyermeki személyiség teljes kibontakoztatására, a gyermeki jogok és alapvető szabadságok tiszteletben tartásának megerősítésére kell irányulnia az egyenlő hozzáférés biztosításával.

Az óvodai nevelési program elkészítésekor az Óvodai nevelés országos Alapprogramja mellett figyelembe kell venni a Sajátos nevelési igényű gyermekek óvodai nevelésének irányelvét is.

Az óvodában a nevelőtestület a szülőkkel egyetértésben gondoskodik az óvodás gyermekek optimális fejlesztéséről, a szabad vallásgyakorlásról.

**HELYZETKÉP**

Az óvodánk Tiszasüly község közepén helyezkedik el. Szomszédságában

a Chiovini Ferenc KOLPING Általános Iskola és Művészetoktatási Intézmény II.Tagintézménye található. Földrajzi fekvésünk, a faluközpont és a Tisza közelsége elősegíti, hogy a környezetvédelemre nevelést kiemelt feladatként kezeljük.

Óvodánk az 1960-as években épült, 1976-ban bővítésre került egy csoportszobával és kiegészítő helyiségekkel.Az épület hőszigetelt, új nyílászárókkal rendelkezik.

Az óvodaépület 2016.évben bővítésre került, melynek során egy tornaterem és vezetői iroda, három kiszolgálóhelyiség került kialakításra.A régebbi épületrész egyik csoportszobáját, és gyermekmosdóit, folyosóját korszerűsítették, illetve kialakításra került egy akadálymentesített felnőtt WC helyiség.2016-ban a Konyha is felújításra került.

Az óvodában minden jelentkezőt fogadni tudunk. Amennyiben minden 3 évet betöltött igénylőt el tudunk látni, mód nyílik arra, hogy olyan 2,5 éves gyermeket is felvehessünk, akinek szülője vissza szeretne térni munkahelyére.

Az óvodát igénybe vevő gyermekek között elég nagy a hátrányos, a halmozottan hátrányos helyzetűek, és az etnikai származású gyermekek aránya.

A gyermekek testi fejlettsége általában jó, de a szülők alacsony iskolázottsága, az otthoni ingerszegény környezet meghatározza az egyéni fejlesztés fontosságát.

Udvarunk nagy kiterjedésű zöld területe kellemes színtere a szabadtéri mozgásnak és játéknak. Néhány mozgásfejlesztő játék teszi vonzóvá a szabad játékot az udvaron, közülük egy vadonatúj mászóvár.

Pályázatok, és egyéb források feltárásával az elkövetkezendő időszak céljai között szerepel játszó udvarunk további fejlesztése, biztosítva ezzel a még tartalmasabb, szabadtéri nagymozgás és játék megfelelő feltételeit.

A csoportszobák esztétikusak, egyediek, tükrözik az ott dolgozók egyéniségét. A gyermekek számára nyugalmat, otthonosságot sugároznak. Természetes anyagokat is felhasználva rendeztük be csoportszobáinkat, ahol a gyermekek számára minden játéktevékenységnek külön kialakított helye van.

Az óvoda Helyi Nevelési Programjának alapjai a népi jeles napok és ünnepek, az ehhez kötődő természeti és társadalmi események. A mindennapi tevékenységek sora erre az alapra épül, figyelembe véve a gyermeki igényeket, a helyi lehetőségeket is.

**1.Az óvoda jövőképe**

* 1. **Gyermekkép**

*Az Alapprogram az emberi személyiségből indul ki, abból a tényből, hogy az ember mással nem helyettesíthető, szellemi, erkölcsi és biológiai értelemben is egyedi személyiség és szociális lény egyszerre.*

 *Ezek szerint: a gyermek fejlődő személyiség, fejlődését genetikai adottságok, az érés sajátos törvényszerűségei, a spontán és tervszerűen alkalmazott környezeti hatások együttesen határozzák meg. E tényezők együttes hatásának következtében a gyermeknek sajátos, életkoronként (életkori szakaszonként) és egyénenként változó testi és lelki szükségletei vannak. A személyiség szabad kibontakoztatásában a gyermeket körülvevő személyi és tárgyi környezet szerepe meghatározó. Az óvodai nevelés gyermekközpontú, befogadó ennek megfelelően a gyermeki személyiség kibontakozásának elősegítésére törekszik, biztosítva minden gyermek számára, hogy egyformán magas színvonalú és szeretetteljes nevelésben részesüljön, s meglévő hátrányai csökkenjenek. Nem ad helyet semmiféle előítélet kibontakoztatásának.*

*Programunk a 3-7 éves gyermekek fejlődését biztosítja és a személyiség fejlesztését vállalja fel. A gyermekhez, mint egyedi, mint mással nem helyettesíthető individuumokhoz és szociális lényekhez, az egyéni szükségletek, különbségek ismeretében közelítünk. A tevékenységek tudatos befolyásolásával segítjük a személyiség kibontakozását, tekintettel az eltérő adottságokra, képességekre, szokásokra és a családok értékrendjének sokféleségére. A legfontosabbnak tartjuk az egészséges testi és lelki fejlődést, az egészséges életmód szokásainak kialakítását, a szükségletek és a mozgásigény kielégítését, az egészség óvását, védését az esetleges hátrányok korrekcióját.*

*Az óvodai nevelés gyermekközpontú, befogadó, ennek megfelelően a gyermeki személyiség kibontakoztatására törekszik, biztosítva minden gyermek számára az egyenlő hozzáférést.*

*Individualizálás szempontjából olyan gyermekeket nevelünk, akik:*

*érdeklődőek a világ dolgai iránt,*

*képesek problémáik megoldására,*

*megértő magatartást tanúsítanak társaikkal szemben,*

*tiszteletben tarják a másságot,*

*pozitív énképpel rendelkeznek,*

*képesek döntések hozatalára,*

*képesek saját szükségleteik kielégítésére,*

*gazdag érzelemvilággal rendelkeznek,*

*kulturált magatartási szokásokkal rendelkeznek,*

*kreatív gondolkodásra képesek.*

*képesek a multikulturális nevelést támogató tartalmak fogadására*

*Szocializáció szempontjából olyan gyermekeket nevelünk, akik:*

*elsajátítják a kontaktuskeresés és kommunikálás technikáját, társaikkal szemben kompromisszumra képesek, kellő önfegyelemmel és önkontrollal rendelkeznek, felvállalják a közös tevékenységekben a megfelelő szervezési teendőket, kielégítik játékszükségletüket.*

*Az értelmi fejlődés szempontjából olyan gyermekeket nevelünk, akik:*

*az utánzásra épülő tanulással együtt felfedeznek, próbálkoznak,*

*érdeklődnek a hagyományok iránt és ápolják azokat*

*szeretik és védik természeti, és társadalmi környezetünket*

*érdeklődnek az írott nyelv és a jelzések iránt.*

*az óvoda közvetetten, differenciáltan segíti az iskolai közösségben történő beilleszkedéshez szükséges gyermeki személyiségvonások fejlődését.*

*az óvoda pedagógiai tevékenységrendszere és tárgyi környezete segíti a gyermek környezettudatos magatartásának kialakulását,esélyegyenlőségét, a hátrányokat csökkentő pedagógiai attitűd érvényesülését.*

*A nemzeti, etnikai kisebbséghez tartozó és migráns gyermekek óvodai nevelésében támogatni kell a kisebbségi önazonosság megőrzését, ápolását, erősítését, átörökítését, nyelvi nevelését, a multikulturális nevelésen alapuló integráció lehetőségét, az emberi jogok és alapvető szabadságok védelmét.*

***1.2.Óvodakép***

*Az óvodáskorú gyermek nevelésének elsődleges színtere a család.*

*Az óvoda a köznevelési rendszer szakmailag önálló nevelési intézménye, a családi nevelés kiegészítője, a gyermek harmadik életévétől az iskolába lépésig. Az óvoda pedagógiai tevékenység rendszere és tárgyi környezete biztosítja az óvodáskorú gyermek fejlődésének és nevelésének legmegfelelőbb feltételeit. Az óvodában, miközben az teljesíti a funkcióit (óvó-védő, szociális, nevelő személyiségfejlesztő), a gyermekekben megteremtődnek a következő életszakaszban (a kisiskolás korban) való átlépés belső pszichikus feltételei.*

*Az óvodai nevelés célja az, hogy a elősegítse az óvodások sokoldalú, harmonikus fejlődését, a gyermeki személyiség kibontakozását, a hátrányok csökkentését, az életkori és egyéni sajátosságok valamint az eltérő fejlődési ütem figyelembevételével (ideértve a kiemelt figyelmet igénylő gyermek ellátását is).*

*Az óvodai nevelésben alapelv, hogy:*

*a, a gyermeki személyiséget elfogadás, tisztelet, szeretet, megbecsülés és bizalom övezi;*

*b,a nevelés lehetővé teszi és segíti a gyermekek személyiségfejlesztését, a gyermek egyéni készségeinek és képességeinek kibontakoztatását;*

*c, az óvodai nevelésben alkalmazott pedagógiai hatásoknak a gyermek személyiségéhez kell igazodniuk.*

*Az óvodai nevelés az alapelvek megvalósítása érdekében gondoskodik: a gyermeki szükségletek kielégítéséről, az érzelmi biztonságot nyújtó derűs, szeretetteljes óvodai légkör megteremtéséről; a testi, a szociális és az értelmi képességek egyéni és életkor-specifikus alakításáról; a gyermeki közösségben végezhető sokszínű- az életkornak és fejlettségnek megfelelő- tevékenységekről, különös tekintettel a mással nem helyettesíthető játékról; e tevékenységeken keresztül az életkorhoz és a gyermek egyéni képességeihez igazodó műveltségtartalmakról, emberi értékek közvetítéséről; a gyermek egészséges fejlődéséhez és fejlesztéséhez szükséges személyi, tárgyi környezetről.*

*A nemzetiséghez tartozó gyermekek óvodai nevelésében biztosítani kell az önazonosság megőrzését, ápolását, erősítését, átörökítését, nyelvi nevelését, és a multikulturális nevelésen alapuló integráció lehetőségét.*

*A hazájukat elhagyni kényszerülő családok (a továbbiakban: migráns) gyermekeinek óvodai nevelésében biztosítani kell az önazonosság megőrzését, ápolását, erősítését, társadalmi integrálását*

**2. Az óvoda nevelési alapelvei**

Érzelmi biztonságot nyújtó derűs, szeretetteljes óvodai környezetben a szülőkkel együttműködve a gyermekek testi, szociális és értelmi képességeinek egyéni és életkor-specifikus alakítása.

Gyermekközösségben végezhető, az életkornak és fejlettségnek megfelelő differenciált tevékenység biztosítása, ezeken keresztül megfelelő műveltségtartalmak közvetítése.

 A gyermeki személyiség teljes kibontakoztatása, egészséges és biztonságos feltételek között. Különleges védelem az óvodai nevelés keretein belül, amely a gyermekek testi épségének megóvását, erkölcsi fejlődését is tartalmazza.

 Az óvoda minden dolgozója elfogadja a gyermek személyiségét, tisztelettel, szeretettel, és bizalommal kezeli.

Az óvodapedagógus törekszik a gyermek személyiségéhez igazított pedagógiai intézkedések alkalmazására.

 A gyermeki jogok betartása, és alapvető tisztelete, különös tekintettel az egyenlő hozzáférés biztosítására.

**3. Az óvoda nevelés általános feladatai**

**3.1. Általános célkitűzés**

A tevékenységek tudatos befolyásolásával segítjük a gyermeki személyiség kibontakozását, tekintettel az eltérő adottságokra, képességekre, szokásokra. Olyan tevékenységeket szervezünk, amelyek biztosítják a gyermeki kíváncsiság kielégítését, fejlesztik problémamegoldó gondolkodásukat, kreativitásukat. Ezen képességek fejlesztése által, alkalmassá válnak az iskolai élet megkezdésére.

A család mással nem pótolható, a gyermek fejlődése szempontjából, az elsődleges szocializációs szintér. Óvodai nevelésünk, elsősorban a családi nevelés kiegészítésére vállalkozik.

- A halmozottan hátrányos helyzetű gyerekek családjainak megsegítése, az esélyegyenlőség megteremtése, a hátrány kompenzáció biztosítása,

- A halmozottan hátrányos helyzetű gyermekeknél az óvoda-iskola átmenet megkönnyítése, ezzel csökkentve az esetleges iskolai kudarcokat.

- Az óvodánk innovációjának megvalósítása a gyermektánc szakvizsgát végző pedagógus által közvetített néptánc által, a gyermekek képességeinek, mozgáskultúrájának fejlesztése, illetve a néphagyományok, népszokások megőrzése

**3.2.**

**Egészséges életmódra nevelés terén:**

- Önállóan végezze a gondozási teendőit (tisztálkodásban, WC használatában, fogápolásban, öltözködésben, zsebkendő használatában, stb.).

- Megfelelően használja az óvoda helységeit és berendezési tárgyait.

- Legyen igénye az őt körülvevő környezet tisztaságára.

- Segítsen a kisebbeknek a különböző önellátásra irányuló tevékenységekben.

- Önállóan elégítse ki alapvető testi szükségleteit.

- Törekedjék egészsége megőrzésére, az alapvető egészségvédő, egészségmegőrző szokások megtartására.

- Óvodáskor végére álljon nyitott érdeklődéssel az iskola felé.

- Érzékelése, észlelése fejlődjön.

**Mozgás terén:**

- Alakuljon ki testdominanciájuk, finom motorikus mozgásuk, nagymozgásuk összerendezettebbé és harmonikusabbá váljék.

**-** A mindennapi mozgást a gyermek belső indítatásból végezze, és legyen örömteli számára.

- Fejlődjék tájékozódása, alkalmazkodóképessége, valamint személyiségének akarati tényezői.

- Használja biztonsággal, életkorának megfelelően a torna-és kéziszereket , valamint az udvari játékeszközöket.

**Anyanyelv fejlődése terén:**

- Gondolatait, mondanivalóit tisztán ejtve, jól érthetően, életkorának megfelelő tempóban és hangsúllyal tudja kifejezni.

- Beszédében az anyanyelvi szabályok betartására törekedjen (minden szófajt használjon, különböző mondatfajtákat alkosson).

- Elbeszélése folyamatos legyen, a történések logikai, időbeli sorrendjét segítséggel tudja kifejezni.

- Aktívan használják a tapasztalatok során bővült szókincsüket.

- Figyelmesen és türelemmel hallgassák végig a felnőttek és társaik mondanivalóját.

**Ének-zenei nevelés terén:**

- Örömmel, oldott hangulatban játsszanak énekes játékokat.

- Gátlás nélkül egyedül is tudjanak mondókázni, énekelni, zenei feladatokat megoldani.

- Fejezzék ki a dal, mondóka ritmust és az egyenletes lüktetést.

- Különböztessék meg a zenei fogalom párokat (halk-hangos, gyors-lassú, magas-mély).

- Élvezettel hallgassák a felnőtt énekét, hangszeres játékát.

- Tudjanak improvizálni (mozgást, ritmust, dallamot).

 Új célkitűzés:

A gyermekek mozgáskultúrájának gazdagítása népi körjátékokkal, néptánc elemekkel.Az óvoda táncruháinak használata a színvonal és a motiváció érdekében.

**Vizuális nevelés terén:**

- Jelenítsék meg saját tapasztalataikat, élményeiket, elképzeléseiket egyéni módon.

- Szívesen és örömmel tevékenykedjenek, használják az általuk kedvelt technikát.

- Díszítsenek tárgyakat saját elképzelésük alapján.

- Emberábrázolásban jelenjenek meg a részformák, esetleg a mozgások.

- Törekedjenek a színek harmóniájára, a forma gazdagságra.

- Tudjanak rácsodálkozni saját, társaik és a felnőttek alkotásaira.

Új célkitűzés:

Kézműves foglalkozások szervezése , új technikák bevezetése, finommotorika, képzelet, kreativitás differenciált fejlesztése (csuhé, szalma) .

**Irodalmi nevelés terén:**

- Spontán módon mondjanak mondókákat, verseket, meséket.

- Örömmel vegyenek részt mesélésben, bábozásban, dramatizálásban.

- Szívesen hallgassanak mesét.

- Örömmel lapozgassanak könyveket, vigyázzanak azok épségére.

**A külső világ tevékeny megismerésére nevelés terén:**

*Új célkitűzés:*

*Legyenek érzékenyebbek a környezeti problémák iránt, alakuljanak ki olyan szokásaik, melyek egy életen át elkísérik őket.*

- A gyerekek tudják saját nevüket, szüleik nevét, lakcímüket.

- Szűkebb hazájukban ismerjék fel a legfontosabb intézményeket, középületeket.

- Gyakorlatban alkalmazzák a gyalogos közlekedés alapvető szabályait.

- Környezetükben ismerjék a házi és vadállatokat, növényeket, azok gondozását, védelmét.

- Tudjanak különbséget tenni az évszakok között, ismerjék fel az öltözködés és időjárás közötti összefüggéseket.

- Nevezze meg térbeli állások irányait (jobb- bal, előtt - mögött, alatt- fölött, stb.).

- A tízes számkörön belül végezzen különböző műveleteket. Számképek felismerése.

- Tárgyakat tudjanak sorba rendezni.

- Tárgyakat tudjanak összehasonlítani mennyiség, forma, szín szerint.

**Munkajellegű tevékenységek terén:**

- Szívesen és örömmel vállaljanak munkajellegű tevékenységeket.

- Ismerjék fel az eszközök használatával járó veszélyeket.

- Teljesítsék pontosan a megbízatásaikat.

- Ismerjék fel a segítségadás lehetőségeit.

- Legyenek képesek a saját és társai testi épségének a megőrzésére és az eszközök megóvására.

- Legyen igényük a kisebb hibák kijavítására

- Gondozzák és óvják a környezetükben lévő növényeket.

- Vállaljanak közösségi feladatokat a csoport érdekében.

**Gyermekvédelem területén:**

- Segítséget nyújtunk

- A gyermekek törvénybe foglalt jogainak és érdekeinek érvényesítéséhez,

- A szülői kötelességek teljesítéséhez,

- A gyermekek veszélyeztetettségének megelőzéséhez és megszüntetéséhez,

- A hiányzó szülői gondoskodás pótlásához.

**4.Az óvodai nevelés feladatai**

*Az óvodai nevelés feladata az óvodáskorú gyermek testi és lelki szükségleteinek kielégítése.*

*Ezen belül:*

*- az egészséges életmód alakítása,*

*- az érzelmi, az erkölcsi és a közösségi nevelés*

*- az anyanyelvi, - értelmi fejlesztés, nevelés megvalósítása.*

***4.1. Az egészséges életmód alakítása***

*Az egészséges életmód alakításának célja*

*Az egészséges életmódra nevelés, az egészséges életvitel igényének alakítása, a gyermek testi fejlődésének elősegítése ebben az életkorban kiemelt jelentőségű.*

*Esélyegyenlőség biztosítása minden egyes gyermek számára úgy, hogy biztosítjuk a gyermekeknek azt, ami az egészséges testi-lelki fejlődéséhez szüksége van.*

*A differenciálás szakszerű megtervezése helyett az öndifferenciálás lehetőségét biztosítjuk.*

*Az öndifferenciálás: olyan bánásmód, amely során nem a gyermekeket differenciáljuk, különböztetjük meg fejlődési ütemük szerint, hanem a tanulás-tapasztalatszerzés, a munkavégzés feltételeit szervezzük meg a differenciált lehetőségek felkínálásával. /tevékenységválasztás, témaválasztás, eszközválasztás, csoportválasztás…/.*

 *Az egészséges életmód alakításának tartalma*

 *- a gyermek gondozása, testi szükségleteinek, mozgásigényének kielégítése;*

 *- a harmonikus, összerendezett mozgás fejlődésének elősegítése;*

 *- a gyermeki testi képességek fejlődésének segítése;*

 *- a gyermek egészségének védelme, edzése, óvása, megőrzése;*

 *- az egészséges életmód, a testápolás, az étkezés, az öltözködés, a pihenés, a betegségmegelőzés és az egészségmegőrzés szokásainak alakítása;*

 *- a gyermek fejlődéséhez és fejlesztéséhez szükséges egészséges és biztonságos környezet biztosítása;*

 *- a környezet védelméhez és megóvásához kapcsolódó szokások alakítása, a környezettudatos magatartás megalapozása*

 *- megfelelő szakemberek bevonásával – a szülővel, az óvodapedagógussal együttműködve - speciális gondozó, prevenciós és korrekciós testi, lelki nevelési feladatok ellátása.*

Egészségvédelem

A szabad levegőn való tartózkodásnál ügyelünk az időjárás károsító hatására. Télen -10C alatt nem visszük a gyermekeket levegőzni, nyáron az UV sugarak káros hatásai ellen óvjuk. Rendszeres időközönként a szülőkkel egyeztetve gyümölcs-napot tartunk a csoportokban. Az egészséges táplálkozás érdekében változatos étrendet szeretnénk biztosítani, ezért megbeszéléseket folytatunk a főzőkonyhával. Mindezek elősegítik a helyes egészségtudat kialakítását a HH és a HHH gyermekek esetében is.

Programunkban a mozgásfejlesztés és az egészségvédelem az alábbi formában valósul meg:

Séta

A gyermekek örömmel sétáljanak, közben figyeljenek környezetükre és tájékozódjanak szűkebb hazájukban.

Évszaktól függetlenül heti rendszerességgel történjen a séta. A sétának mindig legyen célja, a fokozatosság betartása az időtartamra és az út hosszára egyaránt érvényes.

Kirándulás

A gyermekek fedezzék fel tágabb környezetüket, hegyes, dombos vidékeket. Évente egy alkalommal, ősszel vagy tavasszal szervezünk kirándulást hosszabb távra. A kirándulás megszervezésében és lebonyolításában a szülők segítségére is számítunk.

Figyelmet fordítunk arra, hogy a HH és a HHH gyermekek családjai részt vehessenek ezeken a programokon. /anyagi hozzájárulás pályázatból /.

Évi legalább egy alkalommal környezetünkbe szervezünk kirándulást, Faluházi programot a szülők bevonásával.

*Az óvodapedagógus feladatai*

Az egészséges életmódra nevelést fontosnak tartjuk, és ennek érdekében biztosítjuk

- Az érzékszervek fejlesztését

- Napfény, víz, levegő edző hatását

- Higiénés szokások elsajátítását

- Életkoruknak megfelelő táplálkozást

- Nyugodt alvás feltételeit

- Biztonságos környezetet

- Mozgásigény kielégítését

- Mozgásfejlesztés (finom- és nagymozgások, testséma és térérzékelés fejlesztését, testi képességek, mozgáskultúra fejlesztését)

Az egészséges életmódra nevelés, a testi fejlődés elősegítése érdekében a legfontosabb terület

- Prevenciós gyakorlatok (lúdtalp, megelőző, tartásjavító)

- Zenés torna

Feladatunknak tartjuk, hogy differenciáltan végezzük, alkalmazkodva a napirendhez és az időjáráshoz.

*A fejlődés jellemzői óvodáskor végére*

A gyermek belső érése, valamint a családi nevelés és az óvodai nevelési folyamat eredményeként a kisgyermekek többsége az óvodáskor végére hat-hét éves korra eléri az iskolai élet megkezdéséhez szükséges fejlettségi szintet. Belép a lassú átmenetnek abba az állapotába, amelyben az óvodából iskolássá érik. A rugalmas beiskolázás az életkor figyelembe vétele mellett lehetőséget ad a fejlettség szerinti iskolakezdésre.

Az iskolakezdéshez az alábbi feltételek megléte szükséges: testi, lelki és szociális érettség, amelyek mindegyike egyaránt szükséges a sikeres iskolai munkához.

A testileg egészségesen fejlődő gyermek hatéves kora körül eljut az első alakváltozáshoz. Megváltoznak testarányai, megkezdődik a fogváltás. Teste arányosan fejlett, teherbíró. Mozgása összerendezettebb, harmonikusabb. Erőteljesen fejlődik a mozgáskoordináció és a finommotorika. Mozgását, viselkedését, testi szükségletei kielégítését szándékosan irányítani képes.

***4.2.* Az érzelmi, az erkölcsi és a közösségi nevelés**

*Az érzelmi nevelés, erkölcsi és a közösségi nevelés célja*

*Az óvodáskorú gyermek egyik jellemző sajátossága a magatartásának érzelmi vezéreltsége. Elengedhetetlen, hogy a gyereket az óvodában érzelmi biztonság, állandó értékrend, derűs, kiegyensúlyozott szeretetteli légkör vegye körül. Mindezért szükséges, hogy*

*- a gyermeket már az óvodába lépéskor kedvező érzelmi hatások érjék .Óvodánkban a kicsi gyermekes szülőket kisgyermekükkel együtt várjuk az óvodai programokra, óvodához szoktató alkalmakra.*

*- az óvoda alkalmazottai és a gyermek, a gyermekek, valamint az óvodai alkalmazottak közötti kapcsolatot pozitív attitűd, érzelmi töltés jellemzi;*

*- az óvoda egyszerre segíti a gyermek erkölcsi, szociális érzékenységének fejlődését, én tudatának alakulását, és teret enged önkifejező törekvéseinek;*

*- az óvoda a gyermeket annak megértésére neveli, hogy az emberek különböznek egymástól.*

*A szocializáció szempontjából meghatározó a közös élményeken alapuló tevékenységek gyakorlása,a gyermek erkölcsi tulajdonságainak (mint például: az együttérzés, a segítőkészség, az önzetlenség, a figyelmesség) és akaratának (ezen belül: önállóságának, önfegyelmének, kitartásának, feladattudatának, szabálytudatának) a szokás– és normarendszerének megalapozása.*

*Az óvoda a gyermek nyitottságára épít, és ahhoz segíti a gyermeket, hogy megismerje szűkebb és tágabb környezetét, amely a hazaszeretet és a szülőföldhöz való kötődés alapja, hogy rá tudjon csodálkozni a természetben, az emberi környezetben megmutatkozó jóra és szépre, mindazok megbecsülésére.A Tisza természetvédelmi területének közelségét kihasználva sétákat teszünk a környéken, hogy szülőfalujuk értékeit, az itt élő embereket, azok munkáját jobban megismerhessék.*

*A gyermeki magatartás alakulása szempontjából az óvodapedagógus, az óvoda valamennyi alkalmazottjának kommunikációja, bánásmódja és viselkedése modell értékű.*

*A kiemelt figyelmet igénylő gyermekek esetében szükség szerint különösen jelentős az óvoda együttműködő szerepe az ágazati jogszabályokban meghatározott speciális felkészültséggel rendelkező szakemberekkel.*

*Az érzelmi nevelés és szocializáció tartalma*

*- Egyéni és közösségi szociális tulajdonságok kialakítása.*

*- Szokás és normarendszer megalapozása.*

*- Az óvoda felnőtt közösségének modellnyújtása.*

*- Óvodánk hagyományainak ápolása.*

*Az óvodapedagógus feladatai*

*- Biztosítjuk a beszoktatás és befogadás fokozatosságát.*

*- Derűs, barátságos családias légkört teremtünk.*

*- Pozitív érzelmi viszonyt alakítunk ki a felnőttek és a gyermekek egymás közötti kapcsolatrendszerében.*

*- Változatos és rendszeres élményt nyújtunk, amelyek személyiségük fejlesztését segítik elő.*

*- Fejlesztjük a gyermekek toleráns problémamegoldó képességét, szociális érzékenységét, és a másság elfogadását.*

*- Helyes magatartási és viselkedési szokásokat, és az együttélés elemi szabályait alakítjuk ki.*

*- Ápoljuk a csoportok közötti kapcsolatokat.*

*-A gyermekek egyéni igényeit kellő empátiával fogadjuk.*

*-A viselkedési nehézségekkel, zavarokkal küzdő gyermekek problémáit megértjük, őket változatos módon, empatikusan segítjük.*

*-A lassabban fejlődő hátrányos helyzetben levő gyermekek felzárkóztatását differenciált tevékenységek biztosításával elősegítjük.*

*-A tehetségígéretű gyermekek kibontakoztatását segítjük. Számukra változatosabb, nehezebb feladatot jelentő tevékenységeket találunk ki, amelybe társaik is bekapcsolódhatnak.*

*A fejlődés jellemzői óvodáskor végére*

- A gyermekek képessé válnak a fokozatosan kialakuló együttműködésre, kapcsolatteremtésre felnőttel és gyermektársaikkal. (kérés, köszönés, válaszolás, megszólítás)

- Egyre több szabályhoz tudnak alkalmazkodni, késleltetni tudják szükségleteik kielégítését.

- Tisztelettudó viselkedésre, igazmondásra törekednek.

- Kialakul a gyermekek egymás iránti toleranciája. Szívesen tevékenykednek a csoport érdekében, érdeklődnek a társaik és a felnőttek iránt.

- Igyekeznek a szituációtól függően elfogadni, alá- fölé- és mellérendeltségi helyzeteket.

**4.3.Az anyanyelvi, az értelmi fejlesztés és nevelés**

*Az anyanyelvi, az értelmi fejlesztés és nevelés célja*

*Az anyanyelvi nevelés valamennyi tevékenységi forma keretében megvalósítandó feladat. Az anyanyelv fejlesztése és a kommunikáció különbözi formáinak alakítása - beszélő környezettel, helyes minta és szabályközvetítéssel- az óvodai nevelőtevékenység egészében jelen van. Az anyanyelv ismeretére, megbecsülésére, szeretetére nevelés közben a gyermek természetes beszéd és kommunikációs kedvének fenntartására, ösztönzésére a gyermek meghallgatására, a gyermeki kérdések támogatására és a válaszok igénylésére szükséges figyelmet fordítani.*

*Az óvodai nevelés a gyermek egyéni érdeklődésére, kíváncsiságára - mint életkori sajátosságra-, valamint a meglévő tapasztalataira, élményeire és ismereteire építve biztosít a gyermeknek változatos tevékenységeket, amelyeken keresztül további élményeket, tapasztalatokat szerezhet az őt körülvevő természeti és társadalmi környezetről.*

*Az értelmi nevelés további feladatai: egyrészt a gyermek spontán és tervezetten szerzett tapasztalatainak, ismereteinek rendszerezése, bővítése, különböző tevékenységekben és élethelyzetekben való gyakorlása, másrészt az értelmi képességek (érzékelés, észlelés, emlékezet, figyelem, képzelet, gondolkodás-alkotó képesség) fejlesztése. Valamennyi értelmi képesség, különösen a képzelet és a kreativitás fejlődését elősegítő ösztönző környezet biztosítása.*

*Az anyanyelvi, az értelmi fejlesztés és nevelés tartalma*

*Az óvoda tevékenységgel gazdag élete, a kellemes, nyugodt légkör alapvetően meghatározza az anyanyelvi nevelés fejlesztését. Ilyen körülmények között a gyermekek szívesen és gyakran beszélnek. A nap folyamán bárikor adódhat lehetőség a beszélgetésre. A környezet példamutató, tiszta és szép beszéde mintát nyújt, ösztönzést ad a kisgyermeknek a beszédre.*

*Olyan nyelvi környezet megteremtése a célunk, mely segíti a kisgyermeket az anyanyelv elsajátításában.*

*Nyugodt, odafigyelő, érzelemgazdag légkört biztosítunk, mely lehetőséget teremt a gyermek természetes közlési vágyának.*

*A nyelvi fejlődés egyéni eltéréseinek figyelembevétele szükséges a konkrét kommunikációs helyzetekben.*

*Az életkori beszédhibák felismerése, a korrekció segítése a szakemberekkel való együttműködés alapján valósul meg.*

*Az óvodapedagógus feladatai*

- *Beszélgetésre alkalmas, nyugodt, kiegyensúlyozott légkör megvalósítása.*

*- A beszédöröm biztosítása: arra neveli a gyermekeket, hogy bátran nyilatkozzanak meg, mondják el élményeiket.*

*- Lehetőséget teremteni minden gyermeknek a folyamatos beszéd gyakorlására.*

*- Képessé tenni a gyermekeket arra, hogy tudjanak másokat is meghallgatni.*

*- A gyermekek szókincsének folyamatos bővítése.*

*- A beszédszínvonal emelése olyan formában, hogy a gyermekek képesek legyenek a nyelvi kifejezés eszközeit variálni.*

*- A beszédmegértés fejlesztése.*

*- A beszédtechnika fejlesztése, a helyes kiejtés fejlesztése példamutatással.*

*- A gyermeki kérdések inspirálása, megválaszolása.*

*- A beszédhibák megfelelő módszerekkel történő javítása.*

*A fejlődés jellemzői óvodáskor végére*

Az egészségesen fejlődő gyermek - érthetően, folyamatosan kommunikál, beszél; gondolatait, érzelmeit mások számára érthető formában, életkorának megfeleli tempóban és hangsúllyal tudja kifejezni; minden szófajt használ; különbözi mondatszerkezeteket, mondatfajtákat alkot; tisztán ejti a magán-és mássalhangzókat (a fogváltással is összefüggő nagy egyéni eltérések lehetségesek); végig tudja hallgatni és megérti mások beszédét, - elemi ismeretekkel rendelkezik önmagáról és környezetéről; tudja nevét, lakcímét, szülei foglalkozását, felismeri a napszakokat; ismeri és gyakorlatban alkalmazza a gyalogos közlekedés alapvető szabályait; ismeri szűkebb lakóhelyét, a környezetében éli növényeket, állatokat, azok gondozását és védelmét; felismeri az öltözködés és az időjárás összefüggéseit. Ismeri a viselkedés alapvető szabályait, kialakulóban vannak azok a magatartási formák, szokások, amelyek a természeti és társadalmi környezet megbecsüléséhez, megóvásához szükségesek; elemi mennyiségi ismeretei vannak.

**4.4. A gyermekvédelemmel kapcsolatos pedagógiai tevékenység**

Hátrányos helyzetű gyermek, tanuló az, akit családi körülményei, szociális helyzete miatt a jegyző védelembe vett, illetve akiknek rendszeres gyermekvédelmi kedvezményre való jogosultságát a jegyző megállapította.

A halmozottan hátrányos helyzet megállapításához nyilatkozatot ad a szülő. A nyilatkozattétel önkéntes. A 20/1997. (II. 13.) Korm. rendelet 7. számú melléklete a „NYILATKOZAT halmozottan hátrányos helyzet megállapításához”, amelyet a Polgármesteri Hivatalban, illetve az óvodában és iskolában lehet kérni. Amennyiben a szülő a nyilatkozatot leadta és a jogszabályi feltételeknek megfelel, a gyermek a jegyző által a halmozottan hátrányos helyzetű gyermekekről vezetett listára kerül, amelyről hivatalos iratot küld a jegyző. Ezt kell benyújtani az óvodába, iskolában és a kollégiumban. Így szerez tudomást az intézmény vezetője a gyermek besorolásáról, s arról, hogy ő milyen kedvezményekre, támogatásokra jogosult.

A halmozottan hátrányos helyzetű gyermekek a rendszeres gyermekvédelmi kedvezmény alapján járó ellátásokon felül további kedvezmények, támogatások, segítő pályázatok igénybevételére válnak jogosulttá.

Hátrányos helyzetű gyermekek, tanulók támogatási formái:

Étkeztetés: Bölcsődében, óvodában és a nappali rendszerű oktatás 1-5. évfolyamán rendszeres gyermekvédelmi kedvezményben részesülő gyermekeknek az étkezés ingyenes.

Kötelező óvodai felvétel: A kötelező felvételt biztosító óvoda nem tagadhatja meg a halmozottan hátrányos helyzetű gyermek felvételét, ha az a harmadik életévét betöltötte.

Gyermekvédelmi tevékenységünk célja:

Az óvodai Nevelés Országos Alapprogramja megfogalmazza az óvoda funkciói között az óvó- védő funkciót.

Ezért a gyermekvédelmi tevékenységünk legfontosabb célja, hogy a gyermek családban, harmonikusan nevelkedjen, mivel azt valljuk, hogy a nevelésben az elsődleges szerep a családé. Óvodánk a családi nevelés támogatására, kiegészítésére törekszik. Az óvodai gyermekvédelem az első legfontosabb jelzőrendszer, hiszen a gyermek minden problémája itt érzékelhető (éhség, kék foltjai, agresszivitás, a szorongása stb.)

További céljaink:

- Segítséget nyújtunk a gyermekek törvénybe foglalt jogainak és érdekeinek érvényesítéséhez,

- A szülői kötelességek teljesítéséhez,

- A gyermekek veszélyeztetettségének megelőzéséhez és megszüntetéséhez,

- A hiányzó szülői gondoskodás pótlásához.

Óvodánk minden településünkön élő óvodáskorú gyermeknek biztosítja az óvodai ellátást.

- Elősegítjük a gyermekek személyiségének kibontakozását, szellemi és fizikai tehetségének és képességének a lehetőségek legtágabb határáig való kifejlesztését.

- Biztosítjuk az óvodás gyermekek egészséges táplálkozását:

- A főzőkonyhával egyeztetve a gyermekek életkorának megfelelő ételeket készíttetünk.

- A szülőket tájékoztatjuk az étrendről.

- A gyermekek vitamin szükségleteit rendszeres gyümölcsnap keretében biztosítjuk.

- Minden év novemberében egészségügyi vetélkedőt szervezünk óvodásainknak.

- Külön figyelmet fordítunk azokra a gyermekekre, akiknek a családban nem tudják biztosítani a megfelelő mennyiségű, minőségű étkezést.

Támogatjuk a gyermek orvosi ellátásban és gyógyító nevelésben való részesülését, és a lehető legjobb egészségi állapothoz való jogát.

- Óvodába csak egészséges gyermeket fogadunk

- A beteg gyermek, a tanuló az orvos által meghatározott időszakban nem látogathatja a nevelési oktatási intézményt.

 Ha a pedagógus megítélése szerint a gyermek a tanuló beteg, gondoskodik a többi gyermektől való elkülönítéséről és a kiskorú gyermek, tanuló esetén a lehető legrövidebb időn belül értesíti a gyermek, a tanuló szüleit. Azt, hogy a gyermek a tanuló ismét egészséges és látogathatja a nevelési-oktatási intézményt, részt vehet a foglalkozásokon, orvosnak kell igazolnia. Az igazolásnak tartalmaznia kell a betegség miatt bekövetkezett távollét pontos időtartamát is.

Ha gyermek az óvodai foglalkozásról távol marad, mulasztását igazolni kell. A mulasztását igazoltnak kell tekinteni, ha:

a, a szülő előzetesen bejelentette az óvónőnek, hogy gyermekét nem viszi el az óvodába.

b, a tanuló- kiskorú tanuló estén a szülő írásbeli kérelmére- a házirendben meghatározottak szerint engedélyt kapott a távolmaradásra,

c, a gyermek, a tanuló beteg volt, és azt a házirendben meghatározottak szerint igazolja,

d, a gyermek, a tanuló hatósági intézkedés vagy egyéb alapos indok miatt nem tudott kötelezettségének eleget tenni./Házirend/

Ha a gyermek, a tanuló távolmaradását nem igazolják, a mulasztás igazolatlan.

Ha a gyermek a közoktatási törvény 24.§ (3) bekezdése alapján vesz részt óvodai nevelésben, és egy nevelési évben igazolatlanul tíz napnál többet mulaszt, az óvoda vezetője-a gyermekvédelmi és gyámügyi feladat-és hatáskörök ellátásáról, valamint a gyámhatóság szervezetéről és illetékességéről szóló 331/206. (XII. 23.) Korm. rendeletben foglaltakkal összhangban- óvodás gyermek esetében az annak tényleges tartózkodási helye szerint illetékes általános szabálysértési hatóságot és a jegyzőt, tanköteles tanuló esetén a kormányhivatalt és a gyermekjóléti szolgálatot értesíti. Az értesítést követően a gyermekjóléti szolgálat az óvoda, az iskola bevonásával, haladéktalanul intézkedési tervet készít, amelyben a mulasztás okának feltárására figyelemmel meghatározza a tanulót veszélyeztető és az igazolatlan hiányzást kiváltó helyzet megszüntetésével, tanulói tankötelezettség teljesítésével kapcsolatos, továbbá a gyermek, a tanuló érdekeit szolgáló feladatokat.

- A szülőnek kötelessége jelezni, ha gyermeke fertőző betegségben szenved

- Óvodánk orvosa rendszeresen szűrővizsgálatot végez

- A védőnő havi rendszerességgel végez tisztasági vizsgálatot

- Évente 1 alkalommal látás-és hallás vizsgálatot végez

- A védőnő igény szerint előadást tart a szülők számára az aktuális gyermek egészségügyi problémákról.

- Elsősegélyben részesítjük, illetve orvoshoz visszük azt a gyermeket, akit óvodánkban baleset ér.

- A gyermekek napirendjét úgy állapítjuk meg, hogy életkoruknak megfelelő idő jusson a pihenésre, játéktevékenységre.

- A délutáni pihenést differenciáltan oldjuk meg, a gyermek alvásigényétől függően.

- Folyamatosan biztosítjuk a játék feltételeit a gyermekek számára és fejlesztő tevékenységük is játékos formában valósul meg.

Megakadályozzuk a gyermekek elrablásának lehetőségét:

- Megteszünk mindent annak érdekében, hogy a gyermeket ne érje erőszak, fizikai és lelki durvaság, az elhagyás, vagy elhanyagolás, rossz bánásmód, nemi erőszak.

- Ha a fentieknek bármilyenjelét tapasztaljuk, akkor jelezzük a gyermekvédelmi felelősnek, illetve általa a Gyermekjóléti Szolgálat felé

A vallásszabadságot úgy támogatjuk óvodánkban, hogy termet biztosítunk a hitoktatás számára.

Figyelemmel kísérjük az óvodás gyermekek szociális helyzetét, nyilvántartását.

- Évente egyeztetünk az önkormányzat gyámügyi előadójával a veszélyeztetett, hátrányos helyzetű és HHH gyermekek nyilvántartásával kapcsolatban.

- Havi rendszerességgel esetmegbeszélésen vesz részt a gyermekvédelmi felelősünk a Gyermekjóléti Szolgálat munkatársaival.

- Szükség szerint környezettanulmányt végzünk.

Részt veszünk a gyermekvédelemmel kapcsolatos továbbképzéseken.

Figyelemmel kísérjük a gyermekvédelemmel kapcsolatos pályázatokat, és lehetőség szerint pályázunk.

Idegen személynek nem adunk ki gyermeket

Írásos nyilatkozatot kérünk, ha a gyermeket nem a szülő viszi haza

A gyermeket csak írásos szülői nyilatkozat után engedjük el az óvodából egyedül

Elvált vagy külön élő szülőktől írásos nyilatkozatot kérünk a gyermek elhelyezéséről

Ezek a feladatok minden óvodapedagógus hatáskörébe tartoznak. A gyermekkel kapcsolatos gyermekvédelmi problémákat a gyermekvédelmi felelős felé kötelesek jelezni. A gyermekvédelmi felelős jelzőrendszerként működik a Gyermekjóléti Szolgálat felé, majd tájékoztatja az óvodapedagógusokat a gyermek érdekében tett intézkedésekről.

Kapcsolatot tart fenn:

- Az óvodapedagógusokkal,

- Gyámhivatallal,

- Gyermekjóléti Szolgálattal,

- Pedagógiai Szakszolgálattal,

- Polgármesteri Hivatal segélyezési csoportjával,

- Az óvoda orvosával, védőnőjével,

- Segélyszervezetekkel.

Tetteinkkel, véleménynyilvánításainkkal minden esetben a gyermekek érdekeit képviseljük.

**4.5. A 2,5 éves gyermekek neveléséből adódó kiemelt feladatok**

*„Az óvoda a gyermek három éves korától a tankötelezettség kezdetéig nevelő intézmény. Az óvoda felveheti azt a gyermeket is, aki a harmadik életévét a felvételtől számított fél éven belül betölti, feltéve, hogy minden, a településen, fővárosi kerületben, vagy ha a felvételi körzet több településen található, az érintett településen lakóhellyel, ennek hiányában tartózkodási hellyel rendelkező három éves, és annál idősebb gyermek óvodai kérelme teljesíthető.*

*A gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt. A jegyző-az egyházi és magán fenntartású intézmények esetében a fenntartó- a szülő kérelmére és az óvodavezető, valamint a védőnő egyetértésével, a gyermek jogos érdekét szem előtt tartva, az ötödik életév betöltéséig felmentést adhat a kötelező óvodai nevelésben való részvétel alól, ha a gyermek családi körülményei, képességeinek kibontakoztatása, sajátos helyzete indokolja.”*

*A gyermek két és fél éves korában felvehető abban az esetben amennyiben szobatiszta, mivel a pelenkázás feltételei nem biztosítottak.*

**4.6. Sajátos nevelési igényből eredő hátrányuk csökkentését segítő nevelési feladatok**

*Sajátos nevelési igényű gyermek, tanuló:* ***Az a különleges bánásmódot igénylő gyermek, tanuló aki a szakértői bizottság szakértői véleménye alapján mozgásszervi, érzékszervi, értelmi vagy beszédfogyatékos, több fogyatékosság együttes előfordulása esetén halmozottan fogyatékos, autizmus spektrum zavarral vagy egyéb pszichés fejlődési zavarral/ súlyos tanulási, figyelem- vagy magatartásszabályozási zavarral / küzd.***

*A sajátos nevelési igényű gyermekek nevelésére vonatkozó alapelvek és célok*

*A nevelés rendszerének olyannak kell lennie, hogy a gyermekek mindegyike -egyéni adottságaitól, képességeitől függetlenül- megtalálja és megkapja a szükséges ellátást, nevelést oktatást.*

A sajátos nevelési igényű gyermekeket integráltan neveljük óvodánkban.

Célunk, hogy a még kialakulatlan, sérült, illetve lassabban fejlődő funkciók lehető legkorábbi és leghatékonyabb fejlesztésével a gyermekek életminőségét javítsuk, segítsük, minél teljesebb beilleszkedésüket a társadalomba.

- Feladatunk a másságot elfogadó környezet megteremtése.

- Olyan gyógypedagógiai, orvosi, pszichológiai komplex vizsgálati leletek beszerzése, amelyek segítségével megismerhetjük a sérülés mértékét, struktúráját, s ezek alapján tervezhetjük a specifikus fejlesztést.

-További feladatunk az akadályozott fejlődésű, ill. fogyatékos gyermek alkalmazkodó képességének, önállóságának, együttműködésének fejlesztése.

- A sérült funkciók működésének differenciáltabb fejlesztése, a kompenzációs lehetőségek bővítése.

- A szükséges módszerek, terápiás eljárások, technikák szakszerű megválasztása és alkalmazása gyógypedagógus, fejlesztőpedagógus segítségével.

- A mozgásuk váljon összerendezetté.

- Sajátítsák el a megfelelő egészségügyi szokásokat.

- Ismerjék fel az alapvető testi szükségleteiket.

Fejlesztő tevékenységünk során nagy figyelmet szentelünk annak, hogy lehetőleg minél több sikerélménnyel, elfogadással találkozzon a *különleges bánásmódot igénylő* gyermek.

*A sajátos nevelési igényű gyermekek nevelésének tartalma*

*A nevelési programban foglaltak és a sajátos nevelési igény összhangba kell, hogy kerüljenek.*

*A fejlesztés szervezeti keretének megválasztását, az alkalmazott speciális módszer-és eszközrendszert minden esetben a gyermekek állapotából fakadó egyéni szükségletek határozzák meg.*

A szakemberek egymás munkáját megerősítik, kiegészítik, hiszen az óvodapedagógus, logopédus, fejlesztőpedagógus, szükség esetén a szakorvos, pszichológus az egyéni programokat egyeztetve végzik terápiás munkájukat. Ennek összehangolása alapozza meg a sikeres, hatékony integrációs tevékenységet. Az egyéni fejlesztési tervek a szakvélemények alapján készülnek. A terápiák kiscsoportos és egyéni formában folynak. A komplex fejlesztést mindig két-három évre tervezzük.

- Nagy mozgások fejlesztése

- Beszédhiba javítása

- Beszédészlelési és beszédmegértési zavar, megkésett ill. akadályozott beszédfejlődés terápiája

- Pöszeség terápiája

- Hipermotilitás terápiája

- Figyelem és koncentrációs gyengeség fejlesztése

- Grafomotoros éretlenség fejlesztése

- Lelassult értelmi fejlődés (mentális retardáció)

- Tanulási nehézség fejlesztése

- Diszlexia-, diszkalkulia- prevenció

*Az óvodapedagógus feladatai*

Feladatunk az óvodásaink sokoldalú, harmonikus fejlődésének, a gyermeki személyiség kibontakoztatásának elősegítése az életkori és egyéni sajátosságok, az eltérő fejlődési ütem figyelembevételével.

Nagy figyelmet fordítunk arra, hogy a *sajátos nevelési igényű* gyermekeket a nevelés, fejlesztés ne terhelje túl, és a módszerek, elvárások igazodjanak fejlődésük lehetséges üteméhez.

- A játék, tanulás és munka, mint a nevelés eszközei, egységes tevékenységrendszerben valósul meg.

- Az óvónői magatartás együttműködésre, fejlődésre, felfedezésre ösztönöz.

- Egyéni tapasztalatok élmények felszínre hozása alapján differenciált fejlesztést folytatunk.

- Tevékenységünkhöz hozzátartozik a *különleges bánásmódot igénylő* gyermekeket nevelő családokkal való szoros kapcsolattartás, tanácsadás, továbbá a szakintézményekkel való munkakapcsolat.

- Reális célok és feladatok kitűzése a környezeti feltételek és saját lehetőségeink számbavételével:

- A tehetséges gyermekek differenciált terhelése és fejlesztése.

- A tanulási képességeket befolyásoló pszichikus funkciók fejlesztése.

- A szociálisan hátrányos helyzetű gyermekek felzárkóztatása.

- Egyénre szabott fejlesztő programok készítése.

- A fogyatékosságból eredő speciális fejlesztő tevékenységek megszervezése.

- Szociális kompetenciák fejlesztése: empátia, egymásra figyelés, együttműködés, tolerancia, alkalmazkodás képessége.

*A fejlődés jellemzői az óvodáskor végére*

A sajátos nevelési igényű gyermekek fejlesztése területén:

- Az elfogadó környezet megteremtése.

- Olyan gyógypedagógiai, orvosi, pszichológiai komplex vizsgálati leletek beszerzése, amelyek segítségével megismerhetjük a sérülés mértékét, struktúráját, ezek alapján tervezhetjük specifikus fejlesztést.

- Az akadályozott fejlődésű, ill. fogyatékos gyermek alkalmazkodó képességének, önállóságának, együttműködésének fejlesztése.

- A sérült funkciók működésének differenciáltabb fejlesztése, a kompenzációs lehetőségek bővítése.

- A szükséges módszerek, terápiás eljárások, technikák szakszerű megválasztása és alkalmazása gyógypedagógus, fejlesztőpedagógus segítségével, amelynek eredményeképp:

- A mozgásuk váljon összerendezetté.

- Sajátítsák el a megfelelő egészségügyi szokásokat.

- Ismerjék fel az alapvető testi szükségleteiket.

A céljainkhoz rendelt sikerkritériumok, azok eredményei megtalálhatóak a fejlődési naplóban, a csoport-, és az óvodai összesítőkben.

Az óvodai nevelésben alapelv:

a) a gyermeki személyiséget, elfogadás, tisztelet, szeretet, megbecsülés és bizalom övezi;

b) a nevelés lehetővé teszi és segíti a gyermek személyiségfejlődését, a gyermek egyéni

készségeinek és képességeinek kibontakoztatását;

c) az óvodai nevelésben alkalmazott pedagógiai intézkedéseknek a gyermek személyiségéhez

kell igazodniuk.”

Keressük a gyermekek számára a legoptimálisabb megoldásokat, az integrációra nyitott oktatási intézményeket. A vitatott esetekben szakértői bizottságokhoz vagy a nevelési tanácsadóhoz fordulunk.

Az óvodából kikerülő gyermekek lehetőségei:

- Az óvodában maradnak, vagy

- Speciális intézménybe kerülnek, vagy

- Első osztályba mehetnek, vagy

- Fejlesztő, kis létszámú osztályba javasoljuk őket.

**Sajátos nevelési igényű és beilleszkedési, tanulási, magatartási nehézséggel küzdő gyermekek, tanulók nevelése, oktatása**

*- A sajátos nevelési igényű gyermeknek, tanulónak joga, hogy különleges bánásmód keretében állapotának megfelelő pedagógiai, gyógypedagógiai, konduktív pedagógiai ellátásban részesüljön attól kezdődően, hogy igényjogosultságát megállapították. A különleges bánásmódnak megfelelő ellátást a szakértői bizottság szakértői véleményében foglaltak szerint kell biztosítani.*

*- A szülő választja ki a sajátos nevelési igényű tanuló számára megfelelő ellátást nyújtó nevelési-oktatási intézményt az illetékes szakértői bizottság szakértői véleménye alapján, a szülő és a gyermek igényeinek és lehetőségeinek figyelembevételével.*

*- A sajátos nevelési igényű gyermek óvodai nevelése, tanuló iskolai nevelés-oktatása, továbbá kollégiumi nevelése az e célra létrehozott gyógypedagógiai nevelési-oktatási intézményben, konduktív pedagógiai intézményben, óvodai csoportban, iskolai osztályban, vagy a többi gyermekkel, tanulóval részben vagy egészben együtt, azonos óvodai csoportban, iskolai osztályban ( a továbbiakban: a sajátos nevelési igényű gyermekek, tanulók - külön vagy közös vagy részben közös - nevelésében és oktatásában részt vevő óvoda és iskola, kollégium együtt: gyógypedagógiai nevelésben, oktatásban részt vevő nevelési-oktatási intézmény) történhet.*

*- A sajátos nevelési igényű gyermek, tanuló neveléséhez és oktatásához az alábbi feltételek szükségesek:*

*a, a gyermek, tanuló külön neveléséhez és oktatásához a sajátos nevelési igény típusának és súlyosságának megfelelő gyógypedagógus, konduktor foglalkoztatása, a neveléshez és oktatáshoz szükséges speciális tanterv, tankönyv és egyéb segédlet,*

*b, egyéni előrehaladású képzéshez, integrált óvodai neveléshez, iskolai nevelés-oktatáshoz, fejlesztő neveléshez, fejlesztő nevelés-oktatáshoz, az illetékes szakértői bizottság által meghatározottak szerinti foglalkozáshoz szakirányú végzettségű gyógypedagógus, a foglalkozásokhoz speciális tanterv, tankönyv, valamint speciális gyógyászati és technikai eszközök,*

*c, a fejlesztési területek szakértői bizottság által történő meghatározása.*

*- A gyermek külön óvodai nevelését végző óvodai csoportot, a tanulók külön iskolai nevelését, oktatását végző iskolai osztályt a sajátos nevelési igény típusának megfelelően kell létrehozni. A gyógypedagógiai nevelésben, oktatásban részt vevő nevelési-oktatási intézményben a gyermek, tanuló egészségügyi és pedagógiai célú habilitációs és rehabilitációs ellátásban is részesül.*

*- A gyermek, tanuló érdekében a kormányhivatal kötelezheti a szülőt, hogy gyermekével jelenjen meg szakértői vizsgálaton, továbbá a szakértői vélemény alapján gyermekét a megfelelő nevelési-oktatási intézménybe írassa be. Ha a szülő a kormányhivatal felhívása ellenére kötelezettségének ismételten nem tesz eleget, a kormányhivatal a gyermek lakóhelye, ennek hiányában tartózkodási helye szerint illetékes gyermekjóléti szolgálatot értesíti. A szakértői bizottság nem jelölhet ki olyan intézményt, amely helyhiány miatt nem tudná felvenni a gyermeket, tanulót. A szakértői vizsgálaton való részvétel érdekében szükséges utazás költségeit a társadalombiztosítás a szülőnek megtéríti.*

*- Az enyhe értelmi fogyatékos, beszédfogyatékos vagy pszichés fejlődési zavarral küzdő sajátos nevelési igényű tanulót két gyermekként, a mozgásszervi, érzékszervi, középsúlyos értelmi fogyatékos, autizmus spektrum zavarral küzdő vagy halmozottan fogyatékos gyermeket, tanulót három gyermekként kell figyelembe venni az óvodai csoport, iskolai osztály, kollégiumi csoport létszámának számításánál, ha nevelés-oktatásuk a többi gyermekkel, tanulóval együtt történik.*

*- Ha a gyermek, a tanuló beilleszkedési, tanulási, magatartási nehézséggel küzd, fejlesztő foglakoztatásra jogosult. A fejlesztő foglalkoztatás a nevelési tanácsadás, az óvodai nevelés, az iskolai nevelés és oktatás, a kollégiumi nevelés és oktatás keretében valósítható meg.*

*- A gyógypedagógiai nevelésbe, oktatásban részt vevő nevelési-oktatási intézményben*

*a, a fogyatékosság típusának megfelelő szakirányon szerzett gyógypedagógusi, gyógypedagógiai tanári, konduktori, konduktor-óvodapedagógusi, konduktor-tanítói, terapeuta szakképzettség kell, ha az óvodai foglalkozás, vagy a tanórai foglalkozás elsődleges célja*

*aa, a sajátos nevelési igényből eredő hátrány csökkentése,*

*ab, az egészségügyi és pedagógiai célú habilitáció, rehabilitáció,*

*ac, az értelmi fogyatékossággal élő tanuló iskolai nevelés-oktatása a külön e célra létrehozott gyógypedagógiai nevelési-oktatási intézményben, óvodai csoportban, iskolai osztályban történik,*

*b, az a, pontban meghatározott vagy az általános szabályok szerinti végzettség és szakképzettség kell,*

*ba, ha az óvodai foglalkozás, a tanórai foglalkozás elsődlegesen nem a sajátos nevelési igényből eredő hátrány csökkentését, a tanuló egészségügyi és pedagógiai célú habilitációját, rehabilitációját szolgálja.*

*- A sajátos nevelési igényű gyermek, tanuló neveléséhez, oktatásához szükséges speciális szakképzettséggel rendelkező szakember utazó gyógypedagógusi hálózat útján is biztosítható. Az utazó gyógypedagógusi hálózat megszervezése és működtetése a kormányhivatal feladata.*

*\_ A tehetséggondozás kereteit a Nemzeti Tehetség Program jelöli ki, amelyet a Nemzeti Tehetség Alap támogat. A Nemzeti Tehetség Program és Alap az oktatásért felelős miniszter irányítása alatt, jogszabályban foglaltak szerint működik. A Nemzeti Tehetség Program elérendő célokat jelölhet ki a köznevelési intézmények számára, és tartalmazza a feladatok finanszírozásának módját is.*

**4.7. Halmozottan hátrányos helyzetű gyermekek hátrányának enyhítése, esélyegyenlőségük megalapozása**

*- Halmozottan hátrányos helyzetű gyermekekkel kapcsolatos szervezési feladatok*

*Az óvoda az oktatásért felelős miniszter által kiadott személyiségfejlesztő, tehetséggondozó, felzárkóztató programban vehet részt/IPR, illetve egyéb pályázatok/, amennyiben megfelel a kiírt feltételeknek: Az adott nevelési évben az óvoda körzetében élő HHH gyermekek korcsoportonként legalább 70%-ban vegyenek részt az óvodai nevelésben, és arányuk az óvodán belül érje el a 15%-ot.*

*Feladataink:*

*- Adategyeztetés a Gyámüggyel, Családgondozóval, védőnővel*

*- Jegyzői lista hitelesíttetése*

*- Lehetőség szerint minden HHH gyermek felkutatása és 3 éves kortól történő beóvodázása*

*- Családok meglátogatása, tájékoztatása az esélyegyenlőségi programról*

*- Anamnézis készítése a HHH gyerekekről*

- *Csoportbeosztás elkészítése, a csoportonkénti gyermeklétszámhoz viszonyított arány és a párhuzamos csoportok ugyanezen aránya közötti különbség nem haladhatja meg a 25 százalékpontot.*

*- Év elején bemenő Difer mérés a 4 évesek körében, a mérés eredményére építve egyéni fejlesztési terv készítése*

*- Az óvodai fejlesztő programban résztvevő gyermekek haladását, fejlesztésének eredményét a fejlesztést végző óvodapedagógus 3 havonta értékeli, erre meg kell hívni a szülőt.*

*- Igazolatlan hiányzások kiküszöbölését célzó tevékenységet végez.*

*-A gyermekkel kapcsolatos dokumentáció tartalmazza a szociális hátrány enyhítését segítő tevékenységeket, a gyermekvédelemmel összefüggő tevékenységeket, a szülő-gyermek –pedagógus együttműködési formáit, az esélyegyenlőségi intézkedéseket.*

*-A hátránycsökkentő szerep megvalósítása, az egyenlő esély biztosítása valamennyi óvodának kötelessége.*

*-A pedagógiai munka kiemelt területei:*

*Óvodába lépéskor komplex állapotfelmérés*

*Kommunikációs nevelés*

*Érzelmi nevelés, szocializáció*

*Egészséges életmódra nevelés*

*A társadalmi érzékenység tudatos fejlesztése*

*Korszerű óvodapedagógiai módszerek alkalmazása*

 *A gyermekvédelemmel, az egészségügyi ellátással, a szociális segítségnyújtással kapcsolatos feladatok*

*Egészségügyi szűrővizsgálatok*

*Orvosi, védőnői tanácsadás*

*Gyermekjóléti szolgáltatások szervezése*

*Együttműködések kialakítása óvodán kívüli szervezetekkel*

*- Óvoda-iskola átmenet támogatása:*

*iskolaértettség elérését támogató pedagógiai munka*

*szabad iskolaválasztás, látogatás egymás intézményében*

*egymás rendezvényein való részvétel*

*az iskolával közös óvoda-iskola átmenetet támogató program kidolgozása, szakmai műhelymunka*

*a gyermek fejlődésének utánkövetése az iskola első évében*

*-Szülőkkel való kapcsolattartás és együttműködés:*

*közös programok szervezése*

*a szülők munkába állását segítő nyitva tartás kialakítása*

*szülők tájékoztatása jogaikról, az igénybe vehető egyéni megsegítésükről, a hatályos törvényekről*

*a szülők 3 havonta való tájékoztatása gyermekük fejlődéséről*

*felvilágosítás, tanácsadás*

*a gyermekek munkáinak megmutatása, elemzése*

*a szülők részvételének biztosítása az óvoda életében*

*egyéni beszélgetések, szoros együttműködés*

*szülői közösségek kialakítása.*

*Óvodán kívüli szervezetekkel való együttműködés kialakítása*

*a szociális ellátórendszerrel való aktív együttműködés:*

*egyetlen gyermek se maradjon ki az óvodából a szülők szegénysége miatt*

*Családsegítő Szolgálat: esetmegbeszélések, jelzőrendszer működtetése*

*Védőnői Szolgálat: óvodai beíratás támogatása, tanácsadás*

*Szakszolgáltatás: a tanulási nehézségekkel küzdő gyermekek szakértői vizsgálata, fejlesztési tanácsok az óvodapedagógusoknak*

*Civil szervezetek: a gyermekek érdekeinek védelme, közös rendezvények*

**4.8.Tehetséggondozás**

**Célunk:**

A gyermekek egyéni szükségleteinek megismerése, képességeik kibontakoztatása.

**Feladatok:**

\_ a tehetség (valamely kiemelkedő adottság, képesség) legkorábbi felismerése

\_ az egyéni aktuális fejlettséghez igazított fejlesztés biztosítása, speciális szükségletek

kielégítése

\_ tevékenységek szervezése a gyermekek saját aktivitására támaszkodóan

\_ az intellektus, a kreatív önkifejezést támogatása, a szocializáció, az önismeret elősegítése

\_ a fejlesztéshez szükséges speciális eszközrendszer biztosítása

\_ a szülő segítése gyermeke nevelésében.

Szemléletünk szerint minden gyermekben van valami jó, értékes, fel lehet fedezni olyan

képességeket, amelyeket a legjobban tudunk fejleszteni. Kiemelkedően tehetségesnek

azt a gyermeket tekintjük, aki egy adott területen sokkal többet képes teljesíteni az életkorának megfelelő átlagnál, aki viszonylag kevés segítséggel nagyon gyorsan tud előrehaladni, fejlődni az adott területen. A tehetség a legritkább esetben tud önmagától utat törni, fejlődni, ehhez az kell, hogy a szülő, a pedagógus felismerje ezt, megadja a gyorsabb haladáshoz, az intenzívebb fejlődéshez szükséges többletsegítséget. Az öt év alatti gyerekekre két okból érdemes külön odafigyelni: az egyik ok a tehetséges kisgyerek sajátos korai személyiségfejlődése, a másik a konkrét képességek és az azokkal szükségszerűen együtt járó igények jellege. Ekkor tehetséggondozás címén főleg nem „fejlesztésre”, hanem egyszerűen csak megfelelő környezetre és érzelmi biztonságra van szükségük.

Érzelmi biztonságban, ingergazdag környezetben a szabad játék és a korai tanulás feltételeit biztosítjuk.

Az érdeklődésüknek megfelelő speciális területeken való elmélyüléshez biztosítjuk a

feltételeket. A családdal együttműködve különös gondot fordítunk arra, hogy szocializációjukat segítsük, hiszen a társak, a környezet elismerése elősegítik a tehetség kibontakozását.

**A fejl**ő**dés jellemz**ő**i az óvodáskor végére:**

Célunkat akkor érjük el, ha

\_ a tehetséges gyermek kiemelkedő képessége fejlődik

\_ önismerete pozitív

\_ társai elismerik

\_ társas kapcsolataiban kiegyensúlyozott.

**5. Az óvodai élet tevékenységformái és az óvodapedagógus feladatai**

**5.1.Játék**

 -A játék célja:

A gyerekek szabad képzettársításának elősegítése. Az intellektuális, mozgásos, szociális tapasztalatok többszöri átélése a nagyfokú örömélmény biztosítása érdekében. Kiemelt fontosságú szabad játék túlsúlyának biztosítása. A játék magában hordja a munka, és tanulás feltételeit is.

-A játék tartalma:

Élmények alapján a gyermek fejlettségének, életkorának megfelelő játékformák a gyakorló, szimbolikus, konstruáló és szabályjáték. Örömforrás, amelyben megjelenik az erő próbálgatása, az önkifejezés, és a kommunikáció igénye, a szóbeli kapcsolattartás lehetősége.

A gyermek szabadon választ:

-részvételben

-felkínált szerepben

-játékszituáció elfogadásában

-a játék idejében

-játszótársat

-Az óvodapedagógus feladatai:

* A szabad játékhoz szükséges feltételek, élményszerzési lehetőségek biztosítása
* A pszichikumot, a kreativitást fejlesztő, élményt adó játéktevékenység lehetőségének biztosítása.
* A játékfajták tartalmának gazdagítása a gyermek egyéni sajátosságainak figyelembevételével
* Az óvodapedagógus tudatos jelenléte, indirekt irányítása, játéksegítő módszerei. Együttjátszás, igény és szükséglet szerint a gyerekekkel. Támogatás, serkentés, ösztönzés indirekt reakciókkal.
* A gyermekek beszédkészségének fejlesztése a játékban.

A játékhoz szükséges feltételek biztosítása, élmények feldolgozása:

Nyugodt, biztonságos légkörrel elősegítjük, hogy a gyermekek szabadon dönthessenek arról, hogy kivel játszanak, milyen játékot választanak, melyik helyen és mennyi ideig játszanak. A különböző játszóhelyeket úgy alakítjuk ki, hogy a tevékenységek elkülönüljenek egymástól/mesesarok, babakonyha, kézműves sarok, énekes, mozgásos játékok helye, udvari játékok tere. Arra törekszünk, hogy minél hosszabb, és zavartalanabb legyen a játékidő. A játéktevékenységet csak az étkezés, az önkiszolgáló tevékenységek, és a pihenés szakíthatja meg. Biztosítjuk a több napon keresztül tartó játék lehetőséget is. Ha a feltételek adottak, növeljük az udvari játék idejét.

A játékeszközöket úgy választjuk ki, hogy azok tartósak, tisztíthatóak, esztétikusak legyenek, keltség fel a gyermekek érdeklődését, csináljanak kedvet a játékhoz. Késztessék a gyermekeket kreativitásra, gondolkodásra, problémamegoldásra. Az udvari játék során is biztosítjuk a több játék közötti választási lehetőséget. A játék tartalmi gazdagítása érdekében lehetőséget adunk a tágabb természeti és társadalmi környezetben szerzett élmények újbóli átéléséhez. Segítséget nyújtunk ahhoz, hogy fel tudják oldani a játék során keletkezett negatív tapasztalatokat, érzelmeket, a feszültséget.

A tárgyi feltételek biztosítása folyamán ügyelünk arra, hogy a gyermekeket körülvevő tárgyak esztétikusak, jó minőségűek, mindenki számára elérhetőek, kényelmesek, biztonságosak legyenek, megfeleljenek testméretüknek.

Tegyék lehetővé játék-és mozgásigényük kielégítését, teremtsenek harmóniát, legyenek mindenki számára hozzáférhetőek**.**

Az óvodában dolgozó felnőtteknek is biztosítani kell az egészséges munkakörnyezetet, és a szülők fogadásának megfelelő színterét.

A játék kiemelt jelentőségű, tájékozódó, pszichikumot, kreativitást fejlesztő és erősítő, élményt adó tevékenység.

A játék folyamatában az óvodapedagógus tudatos jelenléte biztosítja az indirekt irányítás felelősségét. Az óvodában fontos a szabad játék túlsúlya.

A játékfajták tartalmának gazdagítása a gyermekek egyéni sajátosságainak figyelembevételével:

A játék és a tanulás nem választható el egymástól a gyermek az együttes tevékenységben arra is képes, amire egyedül még nem. A tevékenységi vágy tapasztalatszerzésre ösztönöz. Egyik feladatunk, hogy a spontán szerzett tapasztalatok tevékenységben való megélését elősegítsük. A gyakorló játék során a gyermekeknek lehetőséget adunk önálló próbálkozásra, a játékeszközök összerakására, szétszedésére, illesztgetésére, ami fejleszti látásukat, hallásukat, tapintásukat, finomítja és összerendezettebbé teszi mozgásukat. A halandzsázás, a hangok ritmikus ismételgetése örömérzést vált ki. A már a kisebbeknél is megjelenő szerepjáték lehetőséget nyújt a pozitív és negatív érzelmek kijátszására. A nagyobbak szerepjátékában a gyerekek élethelyzeteket alkotnak újra.

A „mintha" helyzet átéléshez fontos a szabálytudat. Ezt fejleszti a szabályjáték, amely már gondolkodási stratégiát követel. A felnőtt minta utánzása révén megtanulnak alkalmazkodni társaikhoz, az egyes élethelyzetekhez. A szerepjátékhoz szükséges eszközök egy részét maguk a gyermekek konstruálják, amelyhez az anyagokat, eszközöket biztosítjuk. A dramatizálás, bábozás alapja a többször átélt meseélmény. Érdeklődést felkeltő bábjátékkal, esztétikus bábokkal ösztönözzük őket a bábjátékra. A hiányzó kelléket közösen készítjük el. A konstrukciós játékban a gyermek átéli az alkotás örömét. Fejlődik kreativitása, kézügyessége. Az építő tevékenységet barkácsolással gazdagítjuk, amely során fejlettségéhez igazodik. Arra törekszünk, hogy a szabályjátékok hozzájárulnak a gyermekek mozgásigényének kielégítéséhez, értelmi képességeik fejlesztéséhez.

Az óvónő játéksegítő módszerei:

A kicsiknél még mindig a gyerekek között vagyunk, együtt játszva velük megmutatjuk az eszközök helyes használatát. A szerepjátékokban szerepet vállalunk, mintát adunk azok eljátszásához. Az óvodai éle alapja a szabad játék, az érzelmi biztonságot teremtő rendszeresség.

Meg kell találni a tevékenységek közötti harmonikus arányt. Az óvodában minden tevékenységet kizárólag óvodapedagógus irányíthat.

A nagyobbaknál szükséges esetén a rendelkezésükre állunk, ha igénylik, bekapcsolódunk, segítségnyújtásunk olyan szintű, amire a gyerekeknek szükségük van. Segítjük az eltérő fejlettségű gyermekek együttjátszását. A konfliktusaik önálló megoldást segítjük, a durva játékba beavatkozunk, áttereljük.

Az óvodapedagógus és a dajka segítő, elfogadó, támogató attitűdje, összehangolt munkája kiemelt fontossággal bír.

A HH és HHH gyermekek játékba való bekapcsolódását segítjük, kézen fogjuk őket, a bátorító nevelés elveit alkalmazva vonjuk őket a közös játékba

A gyermekek eltérő szükségleteit figyelembe vesszük és kielégítjük. Érzelmi kötődésüket segítjük.

A gyermekek beszédkészségének fejlesztése a játékban:

A játék számtalan lehetőséget teremt a kommunikációra. A kicsiknél a játék közbeni halandzsázás jó érzéseket kelt. A hangszín a hangerő alkalmazását a báb- és dramatikus játékban gyakorolják.

Az óvónő beszédének modellértékűnek kell lennie. Az általunk kezdeményezett anyanyelvi játékokban gyakorolható a helyes artikuláció gyarapodik a szókincs, fejlődik a kifejezőkészség. (hangutánzó játékok, légzéstechnika, szinonimakereső játékok)

**-A fejlődés jellemzői az óvodáskor végére:**

* A gyermekek képesek kitartóan, több napon keresztül egyazon játéktémában együtt játszani.
* Játékukban dominál a szerepjáték
* Az ismert meséket szívesen dramatizálják, bábozzák.
* Bonyolult építményeket képesek kreálni
* Élvezik a szabályjátékokat, képesek a szabályok betartására
* Igényükké válik a társakkal való együttműködés.
* Társas viselkedésükben megjelennek az óvoda által preferált szabályok.
* Bátran nyilvántartanak véleményt, beszédük kulturált, érthető

**5.2.Verselés, mesélés**

-A verselés, mesélés célja:

A gyermekek érzelmi, erkölcsi, értelmi fejlődésének, önkifejezésének segítése, pozitív személyiségjegyeinek megalapozása meseélményeken, verseken keresztül. Szemléletmódjuk, világképük alakítása, érzéki-érzelmi élmények biztosítása, érzelmi biztonság nyújtása a gyermekek részére.

-A verselés, mesélés tartalma:

Az óvodás gyermek életkorának megfelelő irodalmi műfajok alkalmazása. A gyermek saját vers-és mesealkotása, annak mozgással és /vagy ábrázolással történő kombinálása az önkifejezés egyik módja. A nap folyamán legalább két alkalommal mesehallgatás biztosítása.

-Az óvodapedagógus feladatai:

* A felhasznált irodalmi anyagok igényes összeállítása.
* A 3-6-7 éves korban kedvest jellegzetes formák (mesélés, verselés, dramatizálás, bábozás, dramatikus játékok) biztosítása.
* A gyermekek nyelvi képességének fejlesztése az irodalom eszközeivel.
* Más népek verseinek, meséinek megismerése, multikulturális értékek bevitele.
* -A gyermek saját vers és mesealkotása, annak mozgással és/vagy ábrázolással történő kombinálása az önkifejezés egyik módja.

A felhasznált irodalmi anyagok igényes összeállítása

Óvodánkban a magyar népi kultúra mondókái, énekes gyermekjátékai és meséi a gyermek nevelésének törzsanyagai. Igényesen válogatott, a gyermek életkorához igazodó klasszikus, kortárs meséket, verseket is megismertetünk a gyerekekkel.

A mesén keresztül szót válthatunk a gyermekekkel arról, ami legjobban foglalkoztatja. Játékként éli meg, ami az átélés, és nem az ésszerűség vonalán hald, választ ad a lét alapkérdéseire. A mese hatása ott kezdődik, ahol a gyermek érzelmi, értelmi etikai fejlettségére tart.

Segíti a kultúraátadást, megalapozza a műveltségi tartalmak iránti fogékonyságot. Segít a kapcsolatteremtésben, megmutatja a tér és idő tagolását, az ok és következmény összefüggését, támpontot ad az emberi viszonyokhoz, a természet megismeréséhez.

Ezért óvodánkban a megélést, verselést, dramatizálást kiemelten kezeljük.

Az esztétikai élményeket a pedagógiai, módszertani tudatosságot a választott irodalmi anyaggal biztosítjuk. A kisebb versanyagát népi mondókákból, ritmikus, zenei hatású, játékos versekből állítjuk össze. Olyan meséket választunk, melyek cselekménye egyszerű, érthető, ritmikus ismétlődések jellemzik.

Később már többfázisos szerkezetű állatmesék, népmesék, dramatikus népszokások, novellisztikus, realisztikus ismétlődések jellemzik, alkotják a gyermekek meséit. Helyet adunk a mai írók modem meséinek is. Kortárs és klasszikus írók, költők műveit ismertetjük meg a gyermekekkel, illetve vidám, humoros verseket, a magyar népköltészet ritmus élményt nyújtó verseit. A nagyobbak mesetere bővül az állatmeséken át a cselekményes meséig, a novellisztikus, folytatásos meséig. Beépítjük a tündérmeséket, tréfás és műmeséket, más népek, nemzetiségiek mezit.

Folytatásos meseregényeket is felolvasunk nekik.

Versanyagukat gazdagítjuk különböző típusú népi mondókákkal; kiolvasókkal, más népek verseit is megismerik.

A mesék tanulságaihoz minden korosztály számára közmondásokat, és szólásokat keresünk és mondunk.

A lírai versek bemutatásával segítjük a költői képek, környezet, természet szépségének bemutatását. Az óvodánkba jár néhány cigány gyermek is, így törekszünk arra, hogy sajátos mondavilágot, cigányírók, költők művei is szerepet kapjon az irodalmi anyag kiválasztásánál.

A 3-6-7 éves korban kedvelt jellegzetes formák biztosítása

Az óvodánkba kerülő 3-4 éves gyermekek első igazi vers élménye a megnyugtatásukra elmondott ölbeli mondóka, játék. A felnőtt testmelegében átélt biztonságérzést fokozzák a népi mondókákhoz kapcsolódó mozdulatok, amelyek ismétlődése segít a felnőtt és a gyermek egymásrátalálásában. Lehetőséget teremtünk a vidám, ritmusok korai megkedveltetésére. A gyermekekkel együtt sokszor ismételjük az állathívogatókat, kiolvasókat, altatókat. Az egyszerű állatmesékkel, az érdeklődés fenntartását segítő bábbal hozzászoktatjuk a gyermekeket a mese figyelmes végighallgatásához. Többszöri meghallgatás után a meséket dramatikus játékban dolgozzuk fel. A bábozáshoz kedvet ébresztünk rövid, párbeszédes jelenetekkel.

*Formái:*

-rövid, egyszerű állatos mesék

-rövid versek, verses mesék

-láncmesék

-mondókák

A vershez, meséhez, dramatikus játékokhoz csak kellékeket használunk, így a gyermeki képzelet szárnyalhat, a meséhez való kötődés szabadon fejlődhet. A nagycsoportos gyermekek már kisebb társaikat is báboznak, eljátszanak rövidebb jelenteket, ezekkel főleg a közös óvodai ünnepeket fényét emelik. A kiscsoportos gyermekekkel 10-12 új mondókát és 10-14 mesét ismertetünk meg. A 4-5 éves gyermekekben már kialakult a vers a mese szeretete. Ők már igénylik, várják, kérik az óvónő meséit. Játékukban egyre gyakrabban jelenik meg a mesélés, a bábozás, az ismert mondókák mondogatása.

Az új verseket az aktualitásnak megfelelően, a gyermeki élményekhez, tevékenységekhez kapcsolódva választjuk meg.

A pozitív személyiségjegyek megalapozása érdekében a mesék mondanivalóját közmondással erősítjük meg. A 4-5 éves gyermekekkel 4-5 mondókát, 5-6 rövid verset, 10-14 új mesét ismertetünk meg.

*Formái:*

-hosszabb versek, mesék

-önálló versmondás

-dramatizálás, bábozás

Az 5-6-7 éves gyermekeknél minden lehetőséget megragadunk az irodalmi ízlésük fejlesztésére. Kiolvasókat, ritmusokat ismétlünk, illetve felelevenítjük az eddig tanult verseket, mondókákat. Az új verseket (15-20) a gyermekek élményeihez kapcsoljuk.

Ügyelünk a szavak tiszta ejtésére, az érzelemszerű hangsúlyozására. A kórusban való szavaltatást, az éneklő hanglejtés kerülendő.

*Formái:*

-több versszakos versek

-verses mesék

-tündérmesék, tréfás mesék

-hosszabb történetek

-dramatizálás

-egyéni mesemondás

-kitalált mesék, történetek

A délutáni pihenés fontos eleme a mese. Folytatásos és állatmesék, novellisztikus mesék gazdagítják az altató perceket. A kitalált meséket is szeretik, illetve szívesen találnak ki ők is mese befejezéseket.

A születés, és névnapok közös megünneplésének része az ünnepelt kedves meséjének elmondása, néha eljátszása.

A mese erkölcsi mondanivalóját fokozzák a kapcsolódó közmondások, illetve a mesék képi megjelenítése (könyv, saját rajz, báb... stb.) Az év folyamán 15-20 új mesét ismernek meg. A mese minden nap megjelenik az óvodában. Szimbólumrendszer segít ráhangolódni a mesélésre (gyertyafény, mesepárna). Egy héten keresztül meséljük ugyanazt a mesét, majd dramatizáljuk, bábozzuk, megjelenítjük.

A gyermekek nyelvi képességének fejlesztése az irodalmi eszközeivel

Az óvodai nevelés egészében kiemelt jelentőségű az anyanyelv fejlesztése, amelynek leghatásosabb eszköze a mese, vers, bábozás, és a dramatikus játékok.

Ezeken keresztül elsajátítható a helyes ejtés, a tiszta beszédhallás, a nyelvtanilag helyes beszéd.

A népi mondókák segítenek a magán- és mássalhangzók tiszta ejtésének elsajátításában, a megfelelő artikulációban.

A gyermekek a meséből, a versből sok új fogalmat ismerhetnek meg. A bábjátékban, dramatikus játékban kibontakoztathatják helyes önkifejezésüket. A kommunikációs helyzetelv megteremtésével ösztönözzük a gyermekek közötti beszédkapcsolatok kialakulását. Kiemelten foglalkozzunk a nyelvileg hátrányos helyzetűekkel, a testi, érzékszervi és mentálisan sérült gyermekekkel, de a kiemelkedő képességűekkel is.

**-A fejlődés jellemzői az óvodáskor végére:**

* A gyermekek szívesen ismételgetik a verseket, ritmusokat, várják, igénylik a mesehallgatást.
* Szívesen mesélnek, verselnek, báboznak, dramatizálnak az óvoda kiscsoportosainak és a maguk szórakoztatására is.
* Megjegyzenek 10-14 új mondókát, 6-8 verset és 15-20 mesét.
* Tudnak meséket, történeteket kitalálni, azokat megjeleníteni.

**5.3.Ének-zene,énekes játék, gyermektánc**

-Az ének-zene, énekes játék, gyermektánc célja:

 Népi énekes játékok és igényesen válogatott kortárs művészeti alkotások örömteli játszása, gyermektáncok megismerése a zenei érdeklődés, kreativitás felkeltése, szoros kapcsolatban az anyanyelvi neveléssel.

Szülőföldhöz való kötődés, hazaszeretet megalapozása.

A valóság hangulati elemeinek megéreztetése.

Érzelemgazdag gyakorlási formák a nap folyamán bármikor.

-Az ének, zene, énekes játék, gyermektánc tartalma:

A gyermekek zenei fogékonyságának, zenei ízlésének formálása a közös éneklés, énekes játékok felszabadult örömén keresztül. Az énekes népi gyermekjátékok, és az igényesen válogatott kortárs művészeti alkotások fontos eszközül szolgálnak a gyermek zenei képességeinek(ritmus, éneklés, hallás, mozgás)és zenei kreativitásának alakításában, pl.mondókák, más népek dalainak megismerése. Arra törekszünk,hogy a gyermekek jussanak minél több oly zenei élményhez, amely megalapozza zenei anyanyelvüket.

A magyar népi kultúra népdalai, énekes játékai alkotják a zenei nevelésünk törzsanyagát, melyek a hagyományok megismerését, továbbélését segítik. A kortárs művészeti alkotások fontos eszközül szolgálnak a gyermek zenei képességeinek: ritmus, éneklés, hallás, mozgás és zenei kreativitásának alakításában. A zenehallgatási anyag megválasztásánál az óvodapedagógus válogat a különböző nemzetiségek, valamint az etnikai kisebbséghez tartozó gyermekek népzenei kultúrájához tartozó zenei anyagból is. A népi gyermekdalok mellett igényesen válogatott kortárs művészeti alkotásokat is megismertetünk.

Az énekes játékokban a játék kapja a hangsúlyt.

Az óvodánkba járó gyermekek szívesen vesznek részt a népi ünnepkörre épülő foglalkozásokban és programokban, nálunk elsősorban a régi idők játéktevékenységeinek gyakorlására, különböző mozgáskészség fejlesztő módszerek kidolgozása a cél.

-Az óvodapedagógus feladatai:

* A felhasznált zenei anyagok életkornak és az adott csoport képességszintjének megfelelő válogatása. Kortárs művészeti alkotások megismertetése, zenei képességek alakítása/ritmus, éneklés, hallás, mozgás/.
* A 3-6-7 éves korban megtervezhető hagyományos zenei tartalmak biztosítása.
* A tevékenység differenciált szervezeti formáinak biztosítása
* A migráns gyermekek kultúrájának bevitele. Más népek dalainak megismerése. Nemzeti, etnikai kisebbségi nevelés esetében a gyermek hovatartozásának figyelembevétele.

A felhasznált zenei anyagok életkornak és az adott csoport képességszintiének megfelelő válogatása:

Óvodánkban az ének-zene, az énekes játékok eljátszása örömteli napi tevékenységi forma. Aktuális érzelmi állapot szerint éneklünk népdalokat, amely a népi hagyományok ápolását is szolgálja. A dallam, a ritmus, a kísérő mozgások örömforrást jelentenek. A 3-4 évesek főleg ölbeli játékokat játszanák a felnőttekkel. A szeretet-kapcsolat, biztonságérzet kialakításának egy-egy láncszeme az arc, kéz, ujj játék, a lovagoltatók.

Álló helyzetben játékos mozdulatokkal kísért, 4-5 hangból álló énekes játékokat játszunk. Komponált dalokat ünnepekre tanulunk. A 4-5 éves gyermekek zenei ismereteit mondókákkal, énekes játékokkal bővítjük.

A térben való mozgásaik a csigavonal, hullámvonal, újak a szerepcserés játékok. Az alkalmi dalokat úgy választjuk ki, hogy azokhoz utánzó mozgásokat lehessen kitalálni.

Az 5-7 évesek is játszanak ölbeli játékokat a kisebbekkel. A kiolvasókat játék során is alkalmazzák.

Bonyolultabb szabályú, népi hagyományokra épülő dalos játékokat tanulunk, ünnepeken értékes műveket adunk elő, illetve hallgatunk meg. (altatók, klasszikus műzene, más népek dalai).

A 3-6-7- éves korban megjelenő hagyományos zenei tartalmak biztosítása:

A 3-4 éves gyermekek megismernek 6-8 mondókát, ölbeli játékot, és 10-15 énekes játékot. A rövid mondókák, dalok 2/4-es üteműek, amelyekben negyed és páros nyolcad ritmusok találhatók.

Játék közben megismerik a zenei alapfogalmakat.

Beszélünk, mondókázunk, énekelünk hangosan és halkan.

Megfigyeljük a csendet, egymás és a környezet hangjait, a dallamjátszó hangszerek hangszínét. Változatos mozdulatokkal érzékeltetjük az egyenletes lüktetést. A játékhoz nevüket, jelüket énekelgetve csalogatjuk őket.

Felkeltjük érdeklődésüket a zenehallgatás iránt, a mindennapi tevékenységekhez kapcsolódva nyújtunk zenei élményeket.

A 4-5 éves gyerekekkel megismertettünk 4-5 új mondókát, és 12-15 új gyermekdalt. Ismételjük a már korábban tanult dalos játékokat. Az énekes játékok összetettebbek, szerepcserés, párválasztó, sor-gyarapító játékok jelennek meg. A tiszta éneklés kialakulását önálló mikrocsoportos énekléssel segítjük. A halk-hangos, magas-mélyéneklést önállóan is gyakorolják.

Kérdés-felelet játékot, nevünk éneklését, ritmusérzék-fejlesztő játékokat játszunk. A mindennapi zenei élményt biztosítjuk számukra.

A 5-6-7 éves gyermekekkel megismertetünk 4-7 új mondókát, 15-18 énekes játékot, és 3­4, alkalomhoz illő műdalt.

Minden tanult játékhoz, mondókához szimbólumot helyezünk az ének sarokba. Ezek segítenek a tanult dalok felidézésében.

A bonyolultabb szabályú játékok (hidas, szerepcserés, párcserés, kapus, sorgyarapító, néptáncos) a kedveltebbek a nagyobbaknál.

Az énekes játékok mozgásanyagát egyszerű tánclépésekkel variáljuk. Tiszta éneklésüket egyre több egyéni énekléssel segítjük. A hallásfejlesztést összekapcsoljuk tempóváltoztatással, dallambújtatással. Meg tudják különböztetni az egyenletes lüktetést és a dalritmust.

Egyszerűbb hangszereink vannak, ezek egész nap rendelkezésükre állnak az éneksarokban.

A tevékenység differenciált szervezeti formáinak biztosítása:

A zenei képességfejlesztést kötetlen jelleggel, mikrocsoportos formában végezzük. Az énekes játékokat kötött jelleggel jó idő esetén az udvaron, rossz időben a csoportban végezzük. Biztosítjuk a nyugodt élményt nyújtó játék feltételeit. Önfeledten játszhatnak, a témákat más tevékenységekhez kapcsoljuk, hogy az élmények feldolgozása hatékonyabb legyen. A zenehallgatás anyagát igényes művekből válogatjuk. Jeles napokhoz kapcsolódó zenei élményeket biztosítunk, ami lehet akár iskolások fellépése, CD hallgatás, színházi előadás, számítógépről történő zenehallgatás, óvónői élményszerű előadás.

A gyermekek nyelvi képességének fejlesztése

A gyermekek helyes artikulációjának, a jó beszédtempónak kialakítását segíti az éneklés, mivel lassabban énekelnek, mint ahogy beszélnek. A szöveg hanglejtése, ritmusa, hangsúlya, hangerejének utánzása megérezteti a nyelv kifejezőerejét, szépségét. A sokféle énekes játék a szókincset bővíti.

**-A fejlődés jellemzői az óvodáskor végére:**

* A gyermekek szívesen, élvezettel játszanak énekes játékokat.
* Gátlások nélkül, egyedül is képesek énekelni.
* Élvezettel figyelnek a zenehallgatásra.
* Meg tudják különböztetni a zenei fogalompárokat.
* Érzik az egyenletes lüktetést és a dalok ritmusát.
* Önállóan is választanak dalt.
* Nagy térben mozgó komplikáltabb mozgásformákra is képesek.
* Képesek összekapcsolni a tempót és dinamikát.
* Nagyobb hangterjedelmű dalokat, népdalokat, énekes játékokat játszanak.

**5.4.Rajzolás, festés, mintázás, kézi munka**

**-**A rajzolás, festés,mintázás, kézi munka célja:

A gyermekek élmény- és fantáziavilágának képi, téri, szabad önkifejezése. Tér- forma- szín képzetük gazdagítása, esztétikai érzékenységük, szép iránti nyitottságuk, igényességük alakítása.

Élmények, gondolatok különböző technikákkal való kifejezése.

-A rajzolás, mintázás, kézimunka tartalma:

 A gyermeki alkotás a belső képek gazdagítására épül. A tevékenység öröme fontos az alkotásra való igény, az önkifejezés, a környezet esztétikai alakítása és az esztétikai élmények befogadása szempontjából*.* Ismerkednek a műalkotásokkal, népművészeti elemekkel, az esztétikus tárgyi környezettel.

Fontos része a fejlesztésnek a természetes anyagokból történő játékkészítés.

*Rajzolás:*

-pálca, zsírkréta, ceruza, porkréta, filctoll

*Festés:*

-nyomdázás, kézzel festés, szivacsfestés, vízfestés, tempera, üvegfestés

*Mintázás:*

-homok, agyag, gyurma, lisztgyurma, gyúrt tészta

*Papírmunka:*

-origami, tépés, nyírás, ragasztás,mozaikkészítés, árnykép

*Kézimunka:*

-varrás, fonás, szövés, hímzés, fűzés

-Az óvodapedagógus feladatai:

* A gyermeki alkotó-alakító tevékenység feltételeinek megteremtése
* A 3-7 éves korban tervezhető alkotó, alakító tevékenységének és az azok lehetőségének biztosítása.
* Önkifejezés formáinak biztosítása, helyes eszközhasználat, technikák megtanítása.
* A tevékenységhez szükséges szervezeti formák megteremtése.
* A tevékenység közben a gyerekek felszabadultan beszélgethetnek, értékelhetik egymást és saját munkájukat, énekelhetnek, verselhetnek.

A gyermeki alkotó-alakító tevékenység feltételeinek megteremtése

Az alkotó tevékenységhez méretben, mennyiségben, minőségben megfelelő, a nap folyamán bármikor elérhető eszközöket biztosítunk. Rajzoló, ábrázoló sarkot alakítottunk ki, ahol minden megtalálható, és az alkotó kedvű gyermekek védve vannak mozgó játszótársaiktól.

A tevékenység befejezésére mindig van elegendő idő. A technikai megoldást, az eszközök használatát egyenként tanítjuk meg mindenkivel. A mindennapi szabad játék része az alkotó tevékenység.

A 3-7 éves korban tervezhető alkotó - alakító tevékenységek, és azok lehetőségének biztosítása.

Az óvodánkba kerülő 3-5 éves gyermekekkel megismertetjük az ábrázoló tevékenységhez szükséges eszközöket, anyagokat, a technikai kivitelezés módját. Gyönyörködünk saját és mások alkotásaiban, elkezdjük esztétikum iránti érzékenységük fejlesztését. Mindenkinek lehetősége van szabad képalakításra festéssel, színes ceruzával, zsírkrétával, ragasztással, nyomattal stb. segítjük képalakításukat a firkától, a szórt elrendezéstől a képelemek, részformák egymáshoz rendeléséig.

Agyagozunk, építünk, megismerjük az ezen tevékenységek gyakorlása során érzett funkcióörömöt.

A 4-5 éves gyermekek alkotó-alakító tevékenységét élményeihez kapcsolódó témákkal, és az azokhoz illeszkedő technikai megoldások bemutatásával ösztönözzük. Megismertetjük őket újabb eszközökkel. Segítjük őket abban, hogy emberábrázolásukat, környezetükről szerzett ismereteiket a rájuk jellemző sajátos módon jelenítsék meg. Játékukat saját készítésű eszközökkel bővítik, esztétikus ajándéktárgyakat készítenek. Az eszközök elkészítésében, tisztántartásában, elrakásában számíthatunk segítségükre.

Az 5-6-7- évesek már bátran használják az ismert eszközöket, technikákat a képalakító tevékenységükhöz.

Többször készítünk közös kompozíciót, a szokványos eltérő, érdekesebb technikákkal ismerkedünk.

Témáikban egyéni módon jelenítik meg saját élményeiket mesékről, dalokról, ünnepekről, jeles eredményekről.

Készítenek kellékeket, ajándéktárgyakat.

Szépítik, alakítják környezetüket. A gyűjtőmunkába (anyagok, kellékek) bevonjuk a szülőket is.

Minden alkotáshoz szükséges eszközt szabadon és önállóan kezelnek , műveikből kiállításokat rendezünk, amelyeket kis csoportokban többször megnézhetnek, véleményt mondhatnak róla, szüleiknek is megmutathatják.

A hátrányos helyzetű gyermekek otthoni alkotó munkája a helyzetük miatt bizonytalan, nincs felszerelésük, így az óvodában fokozottan figyelünk rájuk, egész nap alkothatnak, ha kedvük tartja.

A tevékenység differenciált szervezeti formáinak biztosítása.

Az alkotó - alakító tevékenység óvodánkban a mindennapi élet szerves része, a játékba integrálódik, kötetlen formájú. Arra törekszünk, hogy valamilyen formában minden gyermek megalkothassa képi plasztikai elképzelését. Az ábrázoló tevékenység szorosan kapcsolódik a több játékba integrált tanulási formához. A gyermekek érdeklődését érdekes technikákkal, eszközökkel, témajavaslatokkal keltjük fel. Az eszközök bármikor elérhetők a gyermekek számára.

**-A fejlődés jellemzői az óvodáskor végére:**

* Képalkotásban egyéni módon jelenítik meg élményeiket, elképzeléseiket.
* A gyermekek alkotásaira jellemző a részletező formagazdaság, a színek egyéni alkalmazása.
* Örülnek alkotásainak, a közösen készített kompozícióknak.
* Plasztikai munkáik egyéniek, részletezőek.
* Téralakításában, építésében együttműködők, bátrak, ötletesek.
* Rácsodálkoznak a szépre, tudnak gyönyörködni benne
* Megfogalmazzék értékítéleteiket, tudnak beszélgetni alkotásaikról.

**5.5.Mozgás**

-A mozgás célja:

A gyermekek természetes, harmonikus mozgásának, testi képességeinek fejlesztése játékos formában.A mozgás és az értelmi fejlődés egymást erősítő kölcsönhatásának felhasználása.

A gyermekek tájékozódásának, alkalmazkodóképességének, valamint a személyiség akarati tényezőinek fejlesztése úgy, hogy megmaradjon a gyermekek szabad mozgáskedve.

Világos, konkrét értékeléssel a pozitív énkép alakítása.

-A mozgás tartalma:

Érzelmi biztonságban történő egyéni szükséglet szerinti örömteli mozgásos játékok, tevékenységek végzése, a szabadban és a csoportszobában Rendszeres , naponta végzett egészségfejlesztő testmozgás. Pszichomotoros készségek és képességek alakítása. Természetes helyzetváltoztató és finommotoros mozgáskészségeket alakító tevékenységek.

*Szabad játék keretében végzett mozgásos játékok:*

-A csoportszobában és az udvaron, tornaszobában szabad játékos mozgásokat végzünk a gyermek életkorához és fejlettségéhez mért eszközökkel és eszköz nélkül.

-nagymozgások, csúszás, bújás, mászás.

-egyensúlyozás, célbadobás, ugróiskola, hintázás, lépegetőzés, füles labda, stb.

*Kötelező mozgás:*

-Szervezett keretben óvónői irányítás mellett napi rendszerességgel végzett mozgás, eszközzel és eszközök nélkül : szabályjátékok, gerinc és lábtorna, zenés mozgás

*Midennapos mozgásos tevékenységek:*

-Napi 5-15 percig tartó kocogás, zenés mozgásos percek, futó és gimnasztikai gyakorlatok.

-Az óvodapedagógus feladatai:

* A 3-6-7 éves korban tervezhető mozgásfejlesztő játékok összeállítása.
* A különböző szervezeti formák megteremtése a gyermekek egyéni mozgásszükségletének differenciált kielégítése .
* Társakra való figyelés kialakítása

# Mindennapos , eszközzel és eszköz nélkül való mozgás biztosítása.

A 3-6-7 éves korban tervezhető mozgásfejlesztő játékok összeállítása

A mozgás a gyermekek számára létszükséglet, amely jelentősen befolyásolja fejlődésüket.

A testi képességek mellett jelentősen hat érzelmi, szociális képességeikre, társas kapcsolataikra, megtanulják a társra figyelést.

Hozzájárulnak a harmonikus, összerendezett, fegyelmezett nagy és kismozgások kialakulásához, az egészséges életmódra neveléshez, a mozgáskultúra fejlődéséhez, az egészség megőrzéséhez.

Fontos a mozgások során a társra figyelés, az egyéni szükségletek és képességek figyelembe vétele, és minden gyermek számára a mozgás lehetőségének biztosítása.

Óvodásaink mozgásos tevékenységét, mozgásos játékát, az eszközök kiválasztását, a mozgástér kialakítását aktuális fejlettségük, csoport összetétele, életkora szerint tervezzük meg.

A mozgásos tevékenység során sikerélményhez juttatunk mindenkit, mert csak így alakulhat ki a mozgáskedv, az önbizalom.

Figyelembe kell venni a gyermekek egyéni szükségletét, és képességeit, és minden gyermek részére biztosítani kell a mozgásos tevékenységi lehetőségeket.

Ehhez rendelkezésre állnak különböző csoportszobai kéziszerek, mozgásfejlesztő eszközök, a tornaszoba eszköztára, amelyet a lehetőségek szerint folyamatosan bővítünk.

Inspiráló eszközökkel tesszük lehetővé a kondicionáló és koordináló mindennapos mozgást.

Rossz idő esetén mozgásos fejlesztő szabályjátékokat játszunk a tornaszobában.

A 3-4 évesek szabad játékában, irányított mozgásos tevékenységében a nagymozgások fejlesztése az elsődleges. Ezek végzése közben spontán fejlődik az észlelés, megtanulják a testrészek nevét, tárgyhoz viszonyított helyzeteket gyakorolnak.

Minden kínálkozó alkalmat megragadunk a kúszás, mászás, bújás, egyensúlyozás gyakorlásához.

Futás, ugrás, dobás-gyakorlatainak színtere az udvar, játékos formában gyakoroljuk a fel­és lelépés, átlépés, megkerülés stb. próbálkozunk a hossztengely körüli gurulással. A gyakorlatok végzését kézi szer alkalmazásával tesszük vonzóvá (kötél, bot, karika, labda, babzsák stb.)

Végzünk mezítlábas lábstatikai tornát, játszunk egyszerű futó és fogójátékokat. Az utánzáson alapuló gyakorlatvégzés a jellemző. Törekszünk a mozdulatok pontos és esztétikus kivitelezésére. A 4-5 évesek nagymozgásának fejlesztése az összetettebb mozgások felé irányul. Nagyobb szerepet kap a tér mozgásos megismerése, mozgáskülönböző irányokban, egyensúlyérzék fejlesztése, oldaliság tanítása, észlelés fejlesztése, szem-kéz, szem-láb koordináció. Az irányított mozgásos játékokban összetettebb futás-ugrás és dobásgyakorlatok vannak. (futás akadályon át, szökdelés egy lábon, felső és alsó dobás, irány- és tempóváltoztatás).

Ügyességük növelése érdekében gyakran játszunk labdajátékokat. Az udvari létra, fa mászóka, kötélgyűrű játékos gyakorlást tesz lehetővé. A kisebb korban megszeretett mozgások után a talajtorna elemei gurulóátfordulással, és kézállás előkészítő gyakorlatával egészülnek ki. Végzünk lábboltozat erősítő és speciális járás- és gimnasztikai gyakorlatokat is. Az irányokat, az oldaliságot a csukójukra erősített gumiszalag mutatja.

Az 5-6-7 évesek mozgása összerendezett, harmonikus. Hangsúlyt kap az észlelés, az alaklátás, a formaállandóság, a kisebb testrészekkel végzett mozgások. A gyakorlatok tökéletesítését kéziszerek alkalmazásával segítjük. Többször játszunk sorversenyeket, váltóversenyeket, versenyfutást.

A sorozatugrásokat különböző távolságú és magasságú, akadályokon át végzik. Gyakorolják a magas- és távolugrást. A labdagyakorlatokat feladattal kapcsoltan (járás, futás), a dobásokat nehezített formában (egykezes alsó, felső és irányított dobás) végzik. A talajtorna tanult elemeit gyakorolják, amelyet a kézállás előkészítő gyakorlatával, és a hátrafelé történő gurulóátfordulással egészítünk ki.

A gyakorlatokat végzik egyedül, párosan, változatos körülmények között. Minden lehetőséget kihasználunk a szabad levegőn való mozgásra.

A zenés, mozgásos percek növelik az együttes mozgás esztétikáját. A zene sugározta bensőséges hangulat, a ritmus, a felnőtt és gyermek harmonikus együttmozgása a mozgáskultúra megalapozását segíti elő.

Az ügyességi, váltó és sorversenyekben mindenki kipróbálhatja erejét, ügyességét, bátorságát, kitartását. Minden esetben felhívjuk figyelmüket a balesetveszélyre, egymás testi épségének megőrzésére.

A hátrányos helyzetű gyermekek sokszor egészségtelen otthoni környezetből érkeznek, ezért ügyelünk arra, hogy itt az óvodában biztonságos körülmények között, szabadon mozoghassanak, használva az itteni kéziszereket, sporteszközöket, játékokat. Az edzettség növelésével a betegségekkel szembeni ellenálló képességüket is erősíthetjük.

A különböző szervezeti formák megteremtése a gyerekek mozgásszükségletének differenciált kielégítése érdekében:

Óvodánkban a gyermekek szabad mozgását a délelőtti és délutáni udvari játék, csoportszobai és tornaszobai mozgás, séta biztosítja. Irányított mozgásos tevékenységet mindkét csoportban heti egy alkalommal szervezünk, különböző időkerettel. A mindennapi kocogás a kertben, az udvaron, a parkban zajlik, rossz időben a tornaszobában, nyitott ablaknál. A zenés percekkel fejlesztjük a gyermekek ritmikus, utánzó mozgását, melyhez változatos mozgásformákat váltogatunk. A szabad udvari és mozgásos játékokba mindenki kedve szerint kapcsolódik be. Fontos, hogy a mozgás örömforrás legyen, és mindenki számára felfrissülést jelentsen.

**-A fejlődés jellemzői az óvodáskor végére:**

* A gyerekek szeretnek mozogni, és kitartóak a mozgásos játékokban.
* -Igénylik a mindennapos mozgásos tevékenységet.
* -Mozgáskultúrájuk fejlődik, törekednek a mozgás során a esztétikus testtartásra, a szép mozgásra.
* Szívesen mozognak zenére, egyszerűbb táncmozdulatokat is ismernek.
* Betartják a szabályokat a különböző játékok, versenyek, ügyességi gyakorlatok során.
* Ismerik az irányokat, tudnak a térben tájékozódni.
* A mozgás során vigyáznak önmaguk és társaik testi épségére.
* Tudnak ütemtartással járni, labdát vezetni.
* A gimnasztikai gyakorlatokat esztétikusan végzik, mozgásuk összerendezett, nagymozgásuk, finommozgásuk, egyensúlyérzékük kialakult.
* Tudnak kitartóan futni.

**5.6.A külső világ tevékeny megismerése**

 5.6.1.A külső világ tevékeny megismerése-környezet és természet

Feladatunk a felfedezés örömének megismertetése a környezet megismerése során. A természeti, társadalmi környezettel kapcsolatos élményeiken keresztül megfelelő tájékozottsági szint elérése. Pozitív érzelmi viszony a természeti, emberi, tárgyi világ értékei iránt. Népi hagyományok ismeretére,tiszteletére nevelés.

Környezetben való eligazodás, életkornak megfelelő tájékozódás

-A környezet és a természet tevékeny megismerésének célja:

* A 3-6-7 éves korú gyermekeknek tervezhető hagyományos és helyi tartalmak megismertetése a környezetük értékeinek felfedezése érdekében.
* Szülőföld értékeinek felfedeztetése, az emberek, a hazai táj , a helyi hagyományok megismerése.
* Szokások, a családi és tárgyi kultúra értékeinek szeretete, védelme.
* Környezetkultúra, biztonságos életvitel szokásainak elsajátítása
* Környezettudatos magatartás, döntési képesség kialakítása

 Az óvodapedagógus feladatai:

* A tevékenység differenciált szervezeti formáinak megteremtése.
* A gyermekek kommunikációs készségének fejlesztése a közvetlen tapasztalat és ismeretszerzés során.
* Önálló véleményalkotás, döntési képesség fejlesztése, segítő pedagógus attitűd.
* Kortárs kapcsolatok segítése, a környezet alkotó és védő alakítása.
* Matematikai tartalmú tapasztalatok, ismeretek szerzése a környezet megismerése során, és a szerzett tapasztalatok alkalmazása tevékenységekben.
* Saját és mások elismerésére nevelés a közösségi kapcsolatok alakítása során.
* Konkrét, reális, a gyermeket saját magához mérten fejlesztő értékelés.
* Néphagyományok megismerése, családi kultúra értékeinek bevitele
* Szülőföld szeretete, értékeinek megőrzése
* Önálló véleményalkotás, döntési képességek fejlesztése, kortárs kapcsolatok és a környezet alakításában.

A 3-6-7 éves korú gyermekeknek tervezhető hagyományos és helyi tartalmak összeállítása a környezetük értékeinek felfedezése érdekében.

Az óvodánkban lépő gyermekeket esztétikus, melegséget sugárzó környezetbe várjuk, ezzel elősegítve beilleszkedésüket. Az óvoda és környezete megismerése után elbeszélgetünk velük, megismerik társaikat, az óvoda dolgozóit, az itteni szokásokat.

Komplex témáink megválasztását, tapasztalataink megfigyeléseink helyszíneit befolyásolja a csoport fejlettségi szintje, a gyerekek érdeklődése, a falusi környezet érdekességei. Már a kicsikkel teszünk rövid sétákat az óvoda közelében. Megfigyeljük az évszakok jellemzőit, szépségét, színeket, érdekes formákat, jelenségeket. Az élményszerzés során gyűjtünk kincseket (termések, ágak, levelek, tollak, kavicsok). Ezeket mindenki szabadon gyűjtögetheti, a természetsarokban helyet kapva később felhasználjuk barkácsolásra. Képeket gyűjtve az évszakokról ezekből albumot készítünk. Projektmódszer alkalmazásával teremtjük meg az ismeretszerzés legkedvezőbb módját.

Csoporttársuk családjánál tett látogatásunkon beszélgetünk a családtagokról, otthonukról, de szétnézünk az udvaron is (háziállatok megfigyelése), illetve az úton gyakoroljuk a helyes közlekedés szabályait is.

Az utcai járműveket megfigyeljük, ha lehet utazunk is rajtuk. A természetes környezetükben megfigyelt háziállatok után vadállatok képeit nézegetjük, videofilmen, illetve Gyermeknapon lehetőség szerint mindkét csoport látogatást tesz a Jászberényi Állatkertbe, vagy vadasparkba.

Az Állatok Világnapján (okt. 4.) képeket nézegetünk állatokról, színezünk, gyurmázunk, vetélkedünk, ki mit tud, milyen élményeket mesél el nekünk.

A 4-5 évesek élményszerző sétái már az óvodától távolabb vezetnek a Tisza természetvédelmi területére, erdőkbe, parkokba. Összefüggéseket keresünk az időjárás és természet változásai között. Gyűjtőmunkánk célratörőbb, tudatosabb. A barkácsolásban ügyesebbek fantáziájuk összetettebb. Készítünk gyümölcssalátát, savanyúságot az őszi gyümölcsökből, zöldségfélékből. A fejlődés feltételeivel ág rügyeztetése és magvak csíráztatása közben ismerkedünk.

Az évszakhoz kapcsolódóan tablót, albumot készítünk. Meglátogatjuk óvodástársunk családját ennek kapcsán beszélgetünk saját családunkról, a szülők munkájáról. Az óvoda környékén lévő középületeket meglátogatjuk. A Művelődési Házban levő rendezvényeken részt veszünk. Gyakoroljuk a helyes közlekedés szabályait, összehasonlításokat végzünk a teher- és személyszállító járművek között.

Autóbuszos kirándulásra megyünk. Erre HH és HHH gyermekeknek lehetőleg pályázati forrásból biztosítjuk a részvételi lehetőséget.

A háziállatok mellett madarakkal, vadállatokkal, bogarakkal ismerkedünk. Változatos módon tanulmányozzuk ezek életmódját.

Az 5-6-7 éves gyermekek már az óvoda tágabb környezetével is megismerkednek.

Erdőben, a határban, a parkban figyeljük meg a természet változásait, ennek okát megbeszéljük. Csodáljuk a természeti szépségeket, a színeket, formákat. Rengeteg „kincset" gyűjtünk, amiket a természetsarokban helyezünk el, és változatos felhasználási módokon tesszük vele széppé a csoportunkat (lánc, kis hangszerek, falidísz, ragasztás, szövés, stb.) A népi hagyományos technikákat helyszíni megfigyeléseken, idős embereknél tett látogatásokon, illetve a Faluházban látott helytörténeti kiállítás alapján megtanuljuk és alkalmazzuk.-Szövés, koszorúkötés ,kosárfonás, stb.

A gyümölcsöket, zöldségeket befőzzük. A gyermekek részesei környezetük szépítésének (avarseprés, takarítás, szüretelés, dióverés, élő növények gyűjtése) és alakításának. Bábokat készítünk termésekből, az élősarokban az évszakok mellett az időjárást és a napszakot is jelöljük.

Ellátogatunk a költöző madarak fészkéhez. Télen madáreleséget és madáretetőt készítünk az itt maradt madaraknak. Tavasszal ismeretlen növényeket azonosítunk be Növényhatározó segítségével. Az 5-6-7 évesekkel már a hosszabb kirándulások, séták is megvalósíthatók.

Eljutunk a határba, erdőbe, a Tiszai tájvédelmi körzetet is feltérképezzük. A helyszínen tett megfigyeléseken ok-okozati összefüggéseket keresünk, csodáljuk a természet változását, színeit, szépségét. Részt veszünk a betakarítási munkákban. Tapasztalatokat szereznek a növények fejlődési feltételeiről, beszélgetünk velük a környezetvédelemről, a környezetszennyezési károkról. Ők is részesei a környezet szépítésének (udvartakarítás, kerti munka, „szemétszüret".

Megismerik a gyógynövényeket (bodza, csalán, kamilla) ezeket teának elkészítjük, a bodzából szörp készül. Gyűjtőmunka során ezeken kívüli terméseket, ágakat, leveleket, száraz virágokat szedünk, ezekből barkácsolunk, díszítjük a csoportuntat, az óvodát. A begyűjtött zöldségeket, gyümölcsöket befőzzük, szárítjuk. Egyszerűbb kísérleteket végzünk növényekkel, vízzel, levegővel, hóval, jéggel. Az évszaktáblán a napszakokat is bemutatjuk.

Megismerkednek a hónapokkal, a hét napjaival. Ellátogatunk a költőző madarak fészkéhez. Az itthon maradt madaraknak madáretetőt, madáreleséget készítünk, folyamatosan etetjük és megfigyeljük ezeket a madarakat. Eddig nem ismert számunkra új növényeket ismerünk meg a Növényhatározó segítségével. Csíráztatunk, rügyeztetünk, palántát nevelünk. Ezekből ok-okozati, mennyiségbeli következtetéseket vonunk le.

Az évente egy alkalommal szervezett Állatkerti kirándulásokon mód nyílik a vadállatok közeli megfigyelésére. A háziállatokat lakóhelyükön figyelhetik meg. Beszélgetünk életmódjukról, gondozásukról, hasznokról.

Videofilmeken nézzük meg az olyan állatokat, melyeket máshol nem láthatunk. Megismerkedünk lakóhelyünk középületeivel, nevezetességeivel. A közlekedési szabályokat a sétákon gyakoroljuk, ilyenkor a helyszínen figyeljük meg az utakon közlekedő járműveket. Bővítjük és rendszerezzük ismereteinket a szárazföldi, vízi, légi közlekedésről. Ellátogatunk a szülők munkahelyére.

Az óvodai eseményeket nagyrészt a szabadban tartjuk (Állatok Világnapja, madara, Fák napja, Majális).

Óvodásainkat a természet szeretetére, megbecsülésére neveljük. A hátrányos helyzetű és a HHH gyermekeket megkülönböztetett figyelemmel fejlesztjük, mivel az otthoni ingerszegény környezetük nem teszi lehetővé a sokoldalú, alapos tapasztalatszerzést számukra.

A környezet megismerése során matematikai tartalmú ismereteket is szereznek a gyerekek.

A környező világgal való ismerkedés az óvodai nevelés egészében ismétlődő feladat. Elősegíti a gyermek önálló véleményalkotását, döntési képességeinek fejlődését a kortárs kapcsolatokban, és a környezet alakításában. A környezet megismerése során szerzett tapasztalatokat tevékenységeiben alkalmazza.

A tevékenység differenciált szervezeti formáinak megteremtése

A gyermekek fejlesztése mindhárom korosztály (mindkét csoport) részére heti egy természeti-emberi-tárgyi környezetet megismerő téma feldolgozásával történik udvari megfigyelések, séták alkalmával. Mikrocsoportos formában járunk élményszerző sétákra, amelyek tapasztalatit a csoportszobában rendszerezzük.

Az erdei óvoda program keretében az életkort figyelembe véve különböző érdekes helyszínekre látogatunk. A sétákra magunkkal visszük a tízórainkat, illetve a megfigyeléseket segítő eszközöket. (nagyító, rovargyűjtő doboz, fényképezőgép). A kinn készült felvételeket sokszor nézegetjük, beszélgetünk róluk.

A gyermekek kommunikációs készségének fejlesztése a közvetlen tapasztalat és ismeretszerzés során

A kisebb csoportokban történő tapasztalatszerzés azért előnyösebb, mert több idő jut a gyermekkel történő egyéni beszélgetésre. Megnyilvánulásaikra, kérdéseikre azonnal tudunk reagálni.

A valóságos élethelyzetek segítik a szókincs bővítését, nyelvi kifejezőkészségük fejlődését. Megtanulják a helyes köszönést, bemutatkozást, megszólítást, kérdést, szándékos kifejezést, tudakozódást. Lehetőséget adunk arra, hogy a gyermekek értelmesen, összefüggően beszélhessen átélt élményeikről, kifejezésre juttathassák érzelmeiket, kíváncsiságaikat.

A gyerekeket keresztnéven szólítjuk, nem okítjuk, utasítgatjuk.

Mellőzzük az etikai beszélgetéseket.

Az udvariassági formákat, amelyeket az óvodában használunk, a szülők elé tárjuk.

Igyekszünk mindenben felhívni a figyelmet a jóra, a szépre.

**-A fejlődés jellemzői az óvodáskor végére:**

* A gyermekek tudják lakcímüket, szüleik pontos nevét, foglalkozását, munkahelyét, óvodájuk nevét.
* Tudják születési helyüket, idejüket
* Tudjanak különbséget tenni az évszakok között, gyönyörködjenek a természet szépségében.
* Ismerjék fel a napszakokat.
* Ismerjék lakóhelyüket, szülőfalujukat.
* Ismerjenek háziállatokat, vadállatokat, madarakat, bogarakat.
* Tudják, mit takar a „növény" szó, gyakorolják a növénygondozást.
* Gyakorolják és ismerjék az elemi közlekedési szabályokat, a közlekedés eszközeit.
* Tudjanak tárgyakat számlálni 10-ig, összehasonlítani mennyiség, nagyság, forma, szín szerint.
* Tudják megkülönböztetni a „jobbra” „balra” irányokat, értsék a helyeket kifejező névutókat (alá, fölé, közé, mellé stb.)
* -Viselkedésükkel ne zavarják az élővilág rendjét
* Alakuljon ki a beszédhelyzetekhez és az anyanyelvi szabályokhoz illeszkedő, jól érthető beszéd.
* Ismerjék az alapvető viselkedési szabályokat. Alakuljanak ki azok a szokás és magatartásformák, melyek a társadalmi és természeti környezet megóvásához fontosak.
* Szívesen igézgessék a tapasztalatszerző séták, kirándulások élményeit.

*Kalendáriumunk:*

-Október 4: Állatok világnapja/vadon élő bogarak, állatok, ne félj tőlük, ismerd meg őket./

-Dec.19:Madárkarácsony/madáretető kihelyezése, megfigyelések/

-Március 22:Víz világnapja/víz fontossága, nem élhetünk víz nélkül.Takarékoskodás a vízzel, vigyázzunk tisztaságára./

-Április 22:A Föld napja/szép környezet teremtése, megóvása, szeresd a fákat, virágokat./

-Május 18.Madarak és fák napja/ne bántsd a madarakat és más állatokat./

-Június 5:Környezetvédelmi világnap/becsüld a jó levegőt, védd a természetet, vigyázz tisztaságára./

**Megemlékezünk az óvodások számára legjobban értelmezhető népi jeles napokról.**

**-Dömötör napja, Márton nap, Katalin nap, András nap,Advent, Luca nap,Karácsony, Vízkereszt, a medve kijövetele,Farsang, Húsvét, Pünkösd, Az új kenyér ünnepe**

5.6.2.A külső világ tevékeny megismerése-mennyiségi és formai összefüggések

-A mennyiségi és formai összefüggések tevékeny megismerésének célja:

Matematikai tartalom, mennyiségi, alaki, térbeli ismeretek szerzése a mindennapi tevékenységek keretében.

Ítélőképesség, sík-és mennyiségszemlélet alakítása.

-A mennyiségi és formai összefüggések tevékeny megismerésének tartalma:

A környezetükben található matematikai összefüggések észrevétetése, matematikai jellegű tapasztalatok szerzése, összefüggések észrevétele, a szerzett tudás gyakorlati felhasználása a mindennapok során.

Az óvodapedagógus feladatai:

Az óvodában kerülés kezdetén megismerjük a gyermekek aktivitását, érdeklődését, képességeit.

A kisebbekkel a matematikai fogalmakat a játékba, a mindennapi életbe ágyazva ismerjük meg. A számlálgatás-méricskélés, a tér alakítása, az irányok megismerése. Összehasonlítások, válogatások a mindennapi életet átfogó mozzanatok. A természetesen adódó lehetőségeket meglátni és kihasználni a mi feladatunk. Ezen a módon észrevétlenül ismerkednek meg környezetük térbeli, mennyiségi és formai vonatkozásaival. A nagyobbak matematikai nevelése olyan játékos, egyéni képességfejlesztésre épülő cselekvések sora, ahol ok-okozati összefüggéseket keresünk, problémahelyzeteket oldunk meg elősegítve ezzel a gyermekek logikus gondolkodásának kialakulását.

Az óvodapedagógus a HH és HHH gyermekeknek konkrét élményeken, a valóság összefüggésein keresztül mutatja be környezetükben tapasztalt matematikai összefüggéseket.

**-A fejlődés jellemzői az óvodáskor végére:**

* Képesek tárgyak, személyek összehasonlítására
* Válogatás, rendezés saját és adott szempontok szerint
* Tárgyak, növények, épületek összemérése, a különbségek megfogalmazása
* Sorba rendezés, tőszámok, sorszámok
* Számlálás, a környezetben fellelt tárgyakból halmazok létrehozása több, kevesebb, ugyanannyi
* Tízes számkörben számlálás, bontás, soralkotás, mennyiségi összefüggések megláttatása
* Irányok megfigyelése, megnevezése környezetükben

**5.7.Munka jellegű tevékenységek**

-A munka célja:

 A gyermeki munka megszerettetésén keresztül olyan készségek, tulajdonságok kialakítása, amelyek pozitívan befolyásolják a gyerekek közösségi kapcsolatát, kötelességteljesítését.

Kitartás, együttműködési készség, önállóság, felelősségérzet, céltudatosság megalapozása.

-A munka tartalma:

Örömmel és szívesen végzett mindennapos aktív tevékenység.

-Az óvodapedagógus feladatai:

* Különböző típusú, munkajellegű tevékenységek tervezése, s azok feltételeinek biztosítása 3-6-7 éves korban.
* -A munkafajták fokozatos bevezetése, ezzel a munka állandóságának, és folytonosságának biztosítása.
* A gyermek magához viszonyított értékelésének kiemelt szerepe legyen a munkavégzés terén.Spontán beszédszituációk teremtése, a munkavégzéssel kapcsolatos fogalmak megismerése.
* Cselekvő tapasztalás az önként, örömmel végzett munkatevékenység során.
* Konkrét, reális, saját magához mérten fejlesztő értékelés, saját és mások elismerésére nevelés

A különböző típusú, munkajellegű tevékenységek tervezése s azok feltételeinek biztosítása 3-4, 6-7 éves korban.

A munkára nevelés az óvodai élet egészét átszövő feladat. Az óvodás korú gyermekek munkáját a játékból bontakozik ki, elsősorban önmagukért és a közösségért végzik.

A cselekvő tapasztalással a gyermek sikerélményhez jut, képes lesz saját és mások elismerésére, értékelésére. Az értékelést mindenkinek saját magához kell mérni, fejlesztő módon alkalmazni*.*

Óvodánkban az egyes munkafajtákat fokozatosan vezetjük be, a gyermekek önkéntességére alapozva.

A munkatevékenység a felkínált lehetőségekből önállóan választható, és mindig a gyermeki képességeket figyelembe véve végezhető.

Óvodánk munkajellegű tevékenységei

- Önkiszolgálás (testápolás, étkezés, öltözködés)

- Alkalomszerű munkák (megbízások, segítségnyújtás), felnőtteknek (üzenetek átadása), teremrendezés

- Közösségi munka (naposság, közösségért vállalt feladatok)

- Környezet, növény- és állatgondozás (élősarok, veteményeskert, udvarrendezés, madáretetés)

Mindegyik munkafajtánál mintát és segítséget adunk ahhoz, hogy a gyermekek megismerhessék az adott munka mozzanatait, eszközeit, kivitelezését. Az elvégzett munka értékelésével alakítjuk ki a munkához való pozitív viszonyukat (buzdítás, dicséret). Arra törekszünk, hogy a többi tevékenység mellett a munka is örömforrás legyen számukra.

A 3-4 évesek kezdetben segítséggel, később teljesen önállóan végzik önkiszolgáló feladataikat.

A kicsik óvónőik és társaik munkáját kísérik figyelemmel. Segédkeznek a termések összegyűjtésében, falevelek összegyűjtésében.

A mindennapos alkalomszerű munkába bekapcsolódnak (csoportszoba-rendbetétele, játékok mosása, teremdíszítés stb.)

A 4-5 évesek önkiszolgáló tevékenysége már elég fejlett ahhoz, hogy a naposság, mint közösségért végzett munka, elvégezhető legyen számukra. Az óvónő és a dajka példája fontos a munkafogások megismertetése során.

Az 5-6-7 éves óvódások már önállóan végzik a naposi munkát. A munkafolyamatot felosztják egymás között. Étkezés után segítenek a terem rendbetételében. A munkavégzéshez szükséges eszközök, szerszámok bármikor a rendelkezésükre állnak. Az alkalomszerű munkákat a gyerekek önálló vállalkozás alapján végzik. Minden esetben értékelni kell az elvégzett munkát. A gyakori dicséret, buzdítás fokozza a munkakedvet. Gyakori a környezetszépítő munka, amit a gyermekek is kezdeményeznek. A csoport játékainak tisztántartása, a kerti munka, a téli madáretetés, a kisebbek segítése és számukra ajándékkészítés szívesen vállalt tevékenységek óvodánkban.

A hátrányos helyzetű gyermekek estében néhány munkafolyamat otthoni személyes példája hiányzik (fogmosás stb.). ezeket az óvodában észre kell vennünk, és több figyelemmel, fokozatosan megtanítani nekik.

A munka szeretete, az ehhez szükséges képességek az óvoda hatására alakuljanak ki a gyermekekben, amellyel a szülők szemléletét is formáljuk.

**-A fejlődés jellemzői az óvodáskor végére:**

* A gyermekek szeretnek közösen dolgozni.
* Örülnek, ha kötelességüket teljesítik.
* Önállóan, igényesen végzik a naposi munkát.
* Szívesen vállalkoznak egyéni megbízások elvégzésére.
* Szívesen közreműködnek a növények és az állatok gondozásában.
* Örömmel segítenek társaiknak.
* Szeretnek meglepetést készíteni.
* Kifejlődtek tanulási képességeik, megjelenik a szándékos figyelem, az elemi fogalmi gondolkodás, érthetően, folyamatosan kommunikálnak.
* Elemi ismereteik vannak önmagukról, környezetükről.
* Kialakult szabálytudatuk, feladattudatuk.
* Hat-hét éves korra elérik az iskolai élet megkezdéséhez szükséges fejlettségi szintet. A rugalmas beiskolázás az életkor figyelembevétele mellett lehetőséget ad a fejlettség szerinti iskolakezdésre.
* Az iskolakezdés feltételei: testi, szociális, lelki érettség, amelyek szükségesek a sikeres iskolai munkához.
* A sajátos nevelési igényű gyermekek esetében folyamatos, speciális szakemberek segítségével végzett pedagógiai munka mellett érhető el csak a megfelelő fejlettségi szint.

**5.8.A tevékenységekben megvalósuló tanulás**

-A tanulás célja**:** Az óvoda minden napján végzett tervezett tevékenység, amelynek során a gyermek addigi tapasztalataira építve tervszerű játékos, cselekvéses formában új ismeretek szerzésére van lehetőség.

Interaktív közös együttlét során kreatív megoldások keresése, érzelmek bátor kinyilvánítása, műveltségtartalmak rendezése.

Személyre szabott, pozitív értékelés a tevékenységekben megvalósuló tanulás során.

-A tanulás formái, kerete, szervezeti formái:

Játékos cselekvéses formában, a napi időkeretbe építve az óvodás gyermek egyéni képességeinek fejlesztése.A gyermekek tapasztalataira támaszkodva támogató környezetben végzett változatos tevékenységek sora.

Az óvodában a tanulás folyamatos, részben utánzásos, spontán tevékenység, amely a teljes személyiség fejlődését támogatja, és játékos formában, a játékba integráltan folyik.

Az óvodás gyermek esetében a kíváncsiság a tanulási vágy mozgatója, új és meglévő élmények, tapasztalatok szerzése a cselekvés mozgatórugója.

Különböző élethelyzetekben és tevékenységekben spontán tapasztalatszerzéssel, ismereteik rendszerezésével és bővítésével különböző tevékenységekben való gyakorlással eredményesen fejlődnek a gyerekek.

-Az óvodapedagógus feladatai

Játékos cselekedtetés, a gyermek egyéni képességeire, és addigi tapasztalataira építve.

Pozitív elvárásokat tárunk a gyermekek elé, olyan helyzetekbe visszük bele őket, amelyek segítségével megtudjuk, ki miben jó, és abban sikerélményhez juttatjuk.

A felfedezés öröme segítségével tevékenységekben megvalósuló tanulásirányítás történik, amelyet mindig lezár egy pozitív értékelés.

Az óvodai tanulás átmenet az iskolai tanulás felé.

A rugalmas beiskolázás az életkor figyelembevétele mellett lehetőséget ad a fejlettség szerinti iskolakezdésre./testi, lelki, szociális érettség/.

 Az óvodapedagógus a tanulást támogató környezet megteremtése során épít a gyermekek elsődleges tapasztalataira, ismereteire.

A tanulás feltétele az óvodapedagógus által irányított megfigyelés, tapasztalatszerzés, a gyermek cselekvő részvétele, aktivitása, a közvetlen, sok érzékszervet foglalkoztató tapasztalás, felfedezés lehetőségének biztosítása, a kreativitás erősítése.

Az ismeretszerzés a gyermeki kérdésekre, válaszokra épül, és felfedezést, gyakorlati problémamegoldást feltételez.

A gyermekek hozzáadják saját tapasztalatukat a közöshöz, gyakorlati problémamegoldást és feladatmegoldást végeznek, miközben egymástól is tanulnak.

Kialakítjuk a gyermekek környezettudatos magatartását, a természet védelmére, megőrzésére nevelünk.

Folklórismeret, helyi szokások ismerete, a táj szülötteivel való találkozás, a szülőföld szeretete kiemelt fontossággal bír.

Az élmények feldolgozása fontos területe a felidézésnek, rendszerezésnek.

Kibontakoztatjuk egyéni képességeiket, készségeiket, amelyek alkalmassá teszik őket az iskolarendszerben történő tanulásra.

Személyre szabott pozitív értékelés segíti a gyermeki személyiség kibontakoztatását.

Az óvodai tanulás szervezetten, kötött és kötetlen formában, a játékba integráltan valósul meg. Mindkettőt jellemzi a nevelői céltudatosság, tervszerűség és pedagógiai önállóság. Az óvodapedagógus a csoport fejlettsége, állapota, a tevékenység tartalma, a helyi adottságok alapján dönti el, hogy az adott tevékenységet mely szervezeti formában alkalmazza.

A tanulás differenciált formában, projektmódszerrel folyik, cselekvéses tanulás formájában, az óvodapedagógus által irányított felfedezésre építve. Az óvodapedagógus a tanulás irányítása során, személyre szabott, pozitív értékeléssel segíti a gyermek személyiségének kibontakozását.

Az óvodai nevelés célja a kompetenciák fejlesztése.

A kompetencia alatt a valamire való képességet, a használható hatni tudást, a hatékonyság érzését értjük.

Képesség, valamint a tudás fejlesztését, attitűdformálást, optimális motivációs állapot elérését használjuk ehhez eszközül.

Az óvónő kialakít a gyermekek között tanulást támogató környezetet, amelynek felszereltsége elősegíti az örömteli játékot, a gyermekek fejlesztését, és ismeretszerzését a szabadon választott játékos tevékenység által.

A tanulásirányítás során építünk a gyerekek folyamatos megfigyelésére, előzetes tapasztalataira, ismereteire, önálló véleményalakítására, döntési képességére a kortárs kapcsolatokban és a környezet alakításában.

Olyan feladathelyzeteket teremtünk, amelyekben a gyerekek maguk találják ki a megoldást, miközben átélhetik a felfedezés örömét, ezáltal biztosítjuk kreativitásuk fejlődését, erősítését.

Programunk szellemében tanulásnak tekintjük azoknak a jártasságoknak, készségeknek, képességeknek a kialakítását, amelyek segítik a gyermekek mindennapi életbe való beilleszkedését, érzelmi és akarati tulajdonságaik fejlődését.

Az óvodai tanulás a gyermekek kíváncsiságára, élményeire, tapasztalataira épül, a helyi adottságok figyelembevételével. A játék közbeni problémamegoldás segíti az értelmi képességek fejlesztését. Az óvónő által kezdeményezett tevékenységek játékidőben zajlanak, a játékból indulnak, és oda térnek vissza (a szervezett mozgás kivételével.) a játékok elrakása nélkül.

Az utánzásos formában kiemelt az óvónő példája, majd a társak szerepe. Az óvónő az adott témához és szituációhoz igazodva maga választja meg a tevékenység formáját. A kötetlen formán belül tervszerű a fejlesztés.

**Projektcím lista:**

A négy elem, a TŰZ, VÍZ, FÖLD, LEVEGŐ feldolgozása az óvodai projektekbe beépítve, szabadidőben, kirándulások, erdei óvodai nap keretében történik.A kompetencia alapú oktatás pályázati keretben a HOP kiegészítéseként 2015-ig szerepel.A kompetencia alapú oktatás néhány, számunkra megfelelő elemét szabadon felhasználjuk, ha projektjeink részeként alkalmasnak érezzük.

Kidolgozott projektek a Csoportnaplóban találhatók az óvoda helyi Programja alapján.

Felhasználjuk a néphagyományok megismerése során adódó tanulási alkalmakat.

**-A fejlődés jellemzői az óvodáskor végére:**

* Meghallgatják egymást, figyelnek a szavak nélküli jelzésekre
* Képesek nyugodtan ülni, végighallgatni egymást és a felnőtteket.
* Szívesen tesznek egymásért, a megkezdett munkát befejezik.
* Szociálisan éretté válnak az iskolába lépésre.A szociálisan egészségesen fejlődő gyermek kedvező iskolai légkörben készen áll az iskolai élet és a tanító elfogadására, képes a fokozatosan kialakuló együttműködésre, a kapcsolatteremtésre felnőttel és gyermektársaival.
* 6-7 éves korukra elérik az iskolai élet megkezdéséhez szükséges fejlettségi szintet. A rugalmas beiskolázás az életkor figyelembevétele mellett lehetőséget ad a fejlettség szerinti iskolakezdésre.
* A sajátos nevelési igényű gyermekek esetében folyamatos, speciális szakemberek segítségével végzett pedagógiai munka mellett érhető csak el a fentiekben leírt fejlettségi szint.

**6.Az óvodai élet megszervezésének elvei:**

**6.1.Az óvodai gyermekcsoportok szervezésének elvei:**

Két vegyes csoport van az óvodában.A csoportszervezés során figyelembe vesszük a gyermekek életkorát, az idősebb középső csoportosok a nagy-középső vegyes csoportba, a fiatalabbak a kis-középső vegyes csoportba kerülnek.A kis-középső csoportban fogadunk 2,5 éves gyermeket is, mivel azt a jelentkező gyermekek száma lehetővé teszi.Az óvodába minden jelentkezőt fel tudunk venni.

Figyelembe vesszük a csoportokon belül a HH és HHH gyermekek arányát is, fontos, hogy a létszámarány az esélyegyenlőségi pályázatnak megfeleljen, a különbség ne érje el a 25 százalékpontot a csoportok között.

**6.2.A nevelés személyi feltételei:**

Az óvodai nevelőmunka kulcsszereplője az óvodapedagógus. Jelenléte a nevelés egész időtartamában fontos feltétele az óvodai nevelésnek. Az óvodapedagógus elfogadó, segítő, támogató attitűdje modellt, mintát jelent a gyermek számára.

Az óvodapedagógusi tevékenységnek és az óvoda működését segítő nem pedagógus alkalmazottak összehangolt munkájának hozzá kell járulnia az óvodai nevelés eredményességéhez.

A nemzeti-etnikai kisebbséghez tartozó gyermekeket is nevelő óvodában dolgozóknak feladatuk, hogy megvalósítsák a nemzeti-etnikai óvodai nevelés célkitűzéseit.

A migráns gyerekeket is nevelő óvodában dolgozóknak feladatuk lehetőséget teremteni ahhoz, hogy a gyermekek megismerhessék egymás kultúráját, anyanyelvét. A sajátos nevelési igényű gyermek fejlesztése speciálisan képzett szakember közreműködését igényli.

A nevelő-oktató munka feltételei két csoport ellátásához biztosítottak. A csoportok összetétele kor szerint változhat, vegyes, illetve homogén összetételű csoportszervezés lehetséges a jelentkezők számához igazodva.

Az intézményvezető munkáját vezetőhelyettes segíti, a vezetővel együtt biztosítja az óvoda szakszerű és törvényes működését. Mindkét csoportban szakképzett óvónők dolgoznak, az óvoda teljes nyitvatartási ideje alatt biztosítják az óvónői ellátást. A gyermekekkel foglalkozó pedagógusok mindent megtesznek a gyermekek megóvása, védelme, személyiségük fejlesztése, a gyermek közösségek fejlesztése érdekében. Kötelességük a gyermekek emberi méltóságának megóvása, jogainak képviselete, az etikus viselkedéshez szükséges ismeretek átadása, erkölcsi védelmük. Elsődleges szempont, hogy felmenő rendszerben ugyanazok a nevelők foglalkozzanak a csoporttal, így a gyermekek egyéni fejlesztése hatékonyabbá tehető. A továbbképzési kötelezettség témakörei a HOP célkitűzései szerint kerülnek kiválasztásra.

A személyi feltételeknél igen fontos az óvodapedagógusok és a dajkák összehangolt munkája, elfogadó , segítő és támogató attitűdje a gyermekekkel való kapcsolatában.

Az érzelmi biztonságot segítő rendszeresség, a tevékenységek közötti harmonikus arányok megteremtése feltételezi minden csoportban a nevelést, gondozást segítő dajkák folyamatos szükség szerinti jelenlétét.

Az óvoda teljes nyitva tartási idejében a gyermekekkel való foglalkozások, tevékenységek mindegyikét kizárólag óvodapedagógus irányíthatja.

**6.3.A nevelést tárgyi feltételei:**

Az óvodának rendelkezik a Helyi nevelési program megvalósításához szükséges tárgyi feltételekkel.

Az óvoda épületét, kertjét, berendezését, a tárgyi felszereléseket, amelyeket a gyermekek használnak, számukra hozzáférhető módon és a gyermekek biztonságára, kényelmére, változó testméretére figyelemmel alakítjuk ki, ezek biztosítják egészségük megőrzését, a gyermekek fejlődését.

Az óvodának megfelelő munkakörnyezetet, és a szülők fogadására megfelelő lehetőséget kell biztosítania, ami az új óvodai rész átadásával fog teljes mértékben megvalósulni.

Az óvodaépület egy része a régebbi épület kiegészítéseként épült, a két épületrész nem átjárható. Az épület külső része felújított, belső képe sokat romlott (parketta, nyílászáró, vizesblokk stb.) Ezek felújítása folyamatos. Az egy gyermekre jutó előírt hasznos alapterületet biztosítani tudjuk. A komfortfokozat megfelelő, gáz- központi fűtés van, a csoportszobák természetes megvilágítása jó, a kiszolgáló helyiségek száma elegendő. A játék és eszközellátottság megfelelő, főleg pályázati úton bővíthető. Az udvar nagy, bekerített, víz biztosított kinti csapról.

Az udvari mozgásfejlesztő játékszerek egy része régi, elavult. Egy rugós játékkal sikerült bővítenünk az udvar felszereltségét pályázati úton. Csoportszobai fejlesztő eszközeink megfelelő számúak, van videó lejátszónk, tv, magnó, DVD lejátszó, diavetítő. A tornaszoba eszközellátottsága mondható a legjobbnak. IPR pályázatból kisebb mozgásfejlesztő eszközöket sikerült beszerezni. Minden lehetőséget megragadva folyamatosan pályázunk udvari mozgásos játékokra, fejlesztő eszközökre.

**A HELYI PROGRAM FELTÉTELRENDSZERE**

AZ ALAPELLÁTÁS BIZTOSÍTÁSÁHOZ SZÜKSÉGES ESZKÖZÖK

A 20/2012.EMMI rendelet 2.melléklet alapján a mellékletben található

**6.4.A hetirend és a napirend kialakításának elvei:**

Az óvodai nevelés csak a fenntartó által jóváhagyott helyi nevelési program alapján történhet, és a gyermek neveléséhez szükséges, és a teljes óvodai életet magában foglaló tevékenységek keretében szervezhető meg.

A gyermek egészséges fejlődéséhez, fejlesztéséhez az óvodapedagógusok által kialakított Napirend és Hetirend biztosítja a feltételeket a megfelelő időtartamú, rendszeres, folyamatos ,párhuzamosan végezhető, differenciált tevékenységek tervezésével, szervezésével. A napirendünk igazodik a különböző tevékenységekhez, és a gyermek egyéni szükségleteihez, valamint tekintettel van a helyi szokásokra, igényekre.

A harmonikus arányok, az ismétlődés kialakítása fontos, szem előtt tartva a játék kitüntetett szerepét. Az óvodai élet megszervezésében a gondozásnak kiemelt szerepe van. Az óvodapedagógus a gondozás folyamatában is nevel, építi kapcsolatait a gyerekekkel, egyúttal segíti önállóságuk fejlődését együttműködve a gondozást végző többi munkatárssal.

Az óvoda teljes nyitva tartási idejében a gyermekekkel történő foglalkozások mindegyikét óvodapedagógus irányítja.

Az óvoda kötelező dokumentumai rögzítik a nevelés tervezését, a gyermek megismerésével kapcsolatos tudnivalókat, fejlesztésük irányvonalait, fejlődésük nyomon követését.Az óvodai nevelés csak jóváhagyott óvodai pedagógiai program alapján valósulhat meg és a teljes óvodai életet magában foglaló tevékenységek keretében szervezhető meg, az óvodapedagógus feltétlen jelenlétében és közreműködésével.

A szervezett tanulás formái:

Kötelező: mozgás, mozgásos játékok

Ének, zene, énekes játékok, gyermektánc 4-5-6-7 éveseknek

Közvetve kötelező: verselés, mesélés, dramatikus játék

Kötetlen: rajzolás, festés, mintázás, kézi munka

 Ének-zene ,énekes játékok, gyermektánc 3-4 éveseknek

 A külső világ tevékeny megismerése matematikai tartalommal

A szervezett tanulás munkaformái

Frontális: mozgás

Verselés, mesélés, dramatikus játék

Zenés, mozgásos percek, Ének-zene,énekes játékok, gyermektánc

Mikrocsoportos: ének-zene, énekes játékok, gyermektánc

Rajzolás, festés, mintázás, kézi munka

A külső világ tevékeny megismerése, matematikai tartalommal

 Futás, kocogás

Egyéni: részképességek fejlesztése egyéni igények szerint.

**A szervezet tanulás időkeretei életkoronként**

|  |  |  |  |
| --- | --- | --- | --- |
|  | 3-4 évesek | 4-5 évesek | 5-6-7 évesek |
| Vers, mese,dramatikus játék | Napi 5-10 perc | 10-15 perc | 15-20 perc |
| Ének- zene, énekes játék | Heti l x 10-15 perc | 15-20 perc | 30-35 perc |
| Rajz, mint. kézimunka | Heti l x 10-15 perc | 15-20 perc | 30-35 perc |
| Mozgás, mozg.játékok | Heti l x 10-15 perc | 15-20 perc | 30-35 perc |
|  mozgásosjáték,mindennapos mmmozgás  | Heti 5 x 6perc | 8perc | 10 perc |
| A környezet tevékenymegismertetése | Heti l x 10-15 perc | 15-20 perc | 30-35 perc |

6.8.Az óvodai nevelés tervezése:

Évszakok, ünnepek, hagyományok.

Nevelési folyamatunk alapritmusát az évszakok változásai adják, amelyet ünnepek, események tagolnak.

*Kihasználjuk a helyi lehetőségeket, a tárgyi és személyi feltételek és igények figyelembevételével megismertetjük a gyermekekkel a népi kultúrát, népszokásokat, helyi hagyományokat, ezzel is segítve a szülőföldhöz fűződő pozitív érzelmek kialakulását, a gyermekek erkölcsi magatartásának formálását. Az óvodai élet ünnepeinek megszervezése során törekszünk a meglévő hagyományok ápolására, új szokások kialakítására.*

*Arra törekszünk,hogy érvényesüljön a hagyományőrző tevékenység személyiségformáló szerepe, hatása, legyen értékközvetítő, ízlésformáló.*

Ősz:

* A nyár elmúlása-megfigyelések, séták, kirándulások
* Termések, száraz levelek, ágak, magvak gyűjtése, felhasználása (lánc, termésbábok, mozaik, levélkép, töklámpás, pengető stb.)
* A madarak készülődésének, gyülekezésének megfigyelése
* A természetsarok alakítása az évszakalbum elkészítése
* Betakarítás:
* Szüretelés, mustkészítés, gyümölcssaláta készítése.
* Határban folyó őszi munkák megfigyelése, kukoricatörés, fosztás
* Dióverés az óvoda udvarán, a dióból karácsonyra süteményt készítünk minden évben.
* Levélsöprés, az óvoda udvarának rendbetétele, környezetszépítés
* Állatok világnapja - okt. 4.
* Pásztorünnep-behajtás
* Márton nap
* Beszélgetések, dalok, versek, házi rajzkiállítás, vetélkedők, könyvek, képek nézegetése, állatos társasjátékok eljátszása
* Őszi piac:
* Zöldségbolti látogatás, vásárlás
* Gyümölcsök, zöldségek kóstolása
* Befőzés télire, savanyúság eltevése közösen.

Tél:

Mikulásvárás

* Téli képek gyűjtése az albumhoz
* Adventi koszorú készítése
* Készülődés, ünnepvárás: díszek készítése közösen, szülőkkel együtt
* Fonás, szövés, batikolás, mozaikkép
* Agyagozás, gipszöntés

Karácsonyi készülődés, közös ünneplés

* Süteménysütés a nagyokkal
* Pásztorjáték a fa alatt
* Közös ünneplés, vendégeskedés

Téli sportok, játékok:

* Megfigyelések (hó, jég, dér, zúzmara stb.)
* Szánkózás, hógolyózás, csúszkálás a Válykos jegén
* Hóember, hóvár építése
* Állatnyomok keresése a hóban
* Kísérletek hóval, jéggel
* Luca nap
* Madárvédelem - madáreleség, madáretető készítése
* Újévi kívánságok, tréfás mondókák tanulása
* Készülődés a Farsangra
* Sütemény, gyümölcssaláta készítése
* Csoportdíszítés
* Játékos vetélkedők, télbúcsúztatók
* A természetsarokban ágak rügyeztetése, magvak hajtatása
* Téli képekből album készítése
* Kibújik a medve!

Tavasz:

* A természet ébredése-megfigyelések, kirándulások a szabadban
* A ,,mi fánk" - folyamatos megfigyelések, faápolás, változások
* A természetsarok alakítása, képek gyűjtése az albumhoz
* Veteményezés, palántanevelés, fásítás az udvaron, kertgondozás
* A hazatérő költöző madarak fészkének meglátogatása
* Tavaszi piac-nézelődése, vásárlása, gyümölcssaláta készítése
* Húsvétra készülünk: csoportszoba díszítése, locsolóversek, tojásfestés, ajándékkészítés
* Május 1. Majális
* Anyák napja: az évzáróval egy időben emlékezünk meg az édesanyákról. Ajándékot készítünk, köszöntőt mondunk.
* Máj. 10: madarak, fák napja
* Szabadtéri játékok az udvari fák alatt
* Erdei, mezei kirándulás virágpréselés ajándékhoz
* Túra a szabadba, főzés bográcsban, játék
* Környezetvédelmi ismeretek nyújtása
* Gyermeknap:
* Közös népi, és énekes játékok
* Tavaszi hangverseny rendezése
* Pünkösd
* Állatkerti kirándulás, sportnap, hagyományőrző nap
* Ajándékozás, vendégeskedés a nagyoknál
* Nagycsoportosok búcsúztatása: A nagyok búcsúztatása a kicsiktől, az óvodától, az itteni dolgozóktól.

Nyár:

* Szabad mozgások, sportjátékok
* Dramatikus és szerepjátékok, bábjátékok, énekes játékok
* Koszorúkötés, fonás, népi hagyományok ápolása, Pünkösd.
* Veteményeskert gondozása, kísérletek vízzel, öntözés
* Papírsárkány eregetés, repülőzés, versenyjátékok
* Nyári gyümölcsök kóstolása

*Az óvodáskor végére elért fejlődés:*

Testi érettség:

# A testileg egészséges gyermek 6 éves kora körül eljut az első alakváltozáshoz.Megváltoznak testarányai, megkezdődik a fogváltás.Teste arányosan fejlett, teherbíró.Mozgása összerendezettebb, harmonikus finommozgásra képes.Mozgását, viselkedését, testi szükségleteit irányítani képes.

Lelki, pszichés érettség:

A lelkileg egészséges gyermek az óvodáskor végére nyitott érdeklődésével készen áll az iskolába lépésre. A tanuláshoz szükséges képességei kialakultak. Érzékelése, észlelése tovább differenciálódik.

Az önkéntelen emlékezeti bevésés és felidézés mellett megjelenik a szándékos bevésés és felidézés, megnő a megőrzés időtartama, a felismerés mellett egyre nagyobb szerepet kap a felidézés.

Megjelenik a tanulás alapját képező szándékos figyelem, fokozatosan növekszik a figyelem tartalma, terjedelme, könnyebbé válik a megosztása és átvitele.

A cselekvő-szemléletes és képi gondolkodás mellett az elemi-fogalmi gondolkodás is kialakulóban van.

Az egészségesen fejlődő gyermek:

-Érthetően, folyamatosan kommunikál, gondolatait, érzelmeit mások számára érthető formában, életkorának megfelelő tempóban és hangsúllyal tudja kifejezni, miden szófajt használ, mondatszerkezeteket alkot, tisztán ejti a magán-és mássalhangzókat.

Végig tudja hallgatni, és megérti mások beszédét.

-Elemi ismeretekkel rendelkezik önmagáról, és környezetéről, tudja nevét, lakcímét, születési helyét, idejét, szülei nevét, óvodáját, felismeri a napszakokat, ismeri és gyakorlatban alkalmazza a gyalogos közlekedés szabályait.

Ismeri szűkebb lakókörnyezetét, környezetében élő növényeket, állatokat, azok gondozását és védelmét, felismeri az időjárás és öltözködés összefüggéseit.

Ismeri a viselkedés elemi szabályait, kialakulóban vannak azok a magatartási formák, szokások, amelyek a természeti és társadalmi környezet megbecsüléséhez , megóvásához szükségesek, elemi mennyiségi ismeretei vannak.

Szociális érettség:

Az óvodáskor végére a gyermekek szociálisan is éretté válnak az iskolára.Készen állnak a tanító elfogadására, képesek fokozatosan kialakuló együttműködésre, kapcsolatteremtésre a felnőttekkel és gyermektársaikkal.

Egyre több szabályhoz tudnak igazodni, késleltetni tudják szükségleteik kielégítését.

feladattudatuk kialakulóban van, ez a feladat megértésében,feladattartásban, a feladatok egyre eredményesebb szükség szerinti kreatív elvégzésében nyilvánul meg.Kitartásának, munkatempójának, önállóságának, önfegyelmének alakulása biztosítja ezt a tevékenységet.

Óvodánk hagyományai:

A gyermekek születés- és névnapjának megünneplése: Az ünnepelt köszöntése dallal, gyertyagyújtással, kedves meséjének elmondása, eljátszása, ajándékozása, vendégeskedés

Kirándulások folyamán gyűjtőmunka, határlátogatás, a gyűjtött termésekből barkácsolás, csoportdíszítés.

Egyéb témák, tevékenységi formák:

* Lakóhelyünk alapos megismerése
* Szüleink munkahelyének meglátogatása
* Háziállatok: istálló, baromfiudvar
* Vadállatok: könyvnézegetés, képgyűjtés, állatkerti látogatás.
* Vizek élővilága: halastó, meglátogatása

**7.A gyermekek megismerését és fejlesztését segítő , a fejlődésüket nyomon követő dokumentumok**

Az óvodai nevelés tervezését, valamint a gyermekek megismerését és fejlesztését, a fejlődésük nyomon követését kötelező és nem kötelező dokumentumaink szolgálják:

-Csoportnapló

-Felvételi és Előjegyzési Napló

 -Hiányzási napló vezetése

 -projekttervek készítése

- HHH gyermekek Egyéni fejlesztési tervének elkészítése Oviszolga rendszeren keresztül

 -a többi gyermekről feljegyzés vezetése/beíratásról, egyéni fejlődésükről/

- DIFER- mérés dokumentumai

- Egyéni Fejlesztési tervek, és a szülőkkel való egyeztetés, megbeszélés dokumentumai

-Óvodai Szakvélemény

A pedagógiai munka ellenőrzésén túl szükség van a tanügy-igazgatási feladatok, munkáltatói feladatok, gazdálkodási feladatok, közéleti feladatok, és egyéb tevékenységek végzésére, ezek ellenőrzésére, értékelésére.

Tanügyigazgatás terén:

* Gyermekátvétel más óvodából
* Gyermekcsoportok kialakítása
* Éves statisztika készítése
* Mulasztások pontos jelölése, összesítése
* Év közbeni létszámváltozások pontos vezetése
* Nevelési év rendje
* Nyári zárva tartás feladatainak ellátása
* Dolgozók munkarendjének kialakítása
* SZMK tanüggyel kapcsolatos feladatainak segítése
* Óvodakötelezettséggel kapcsolatos feladatok
* Gyermekek egészségügyi ellátásának figyelemmel kísérése
* Beiskolázás megszervezése
* Gyermekvédelmi munka ellátása

Munkáltatói feladatok terén:

* A munkaidő pontos betartása (túlmunka elszámolás)
* A dolgozók munkavégzése
* Szabadságolási terv
* Szociális juttatások

Gazdálkodási feladatok terén:

* karbantartási feladatok
* tárgyi feltételek javítása
* leltározás, selejtezés
* étel minősége és kiosztása
* nyilvántartások vezetése

Közéleti feladatok:

* Az intézmény közéleti tevékenysége
* Az intézmény menedzselése
* Kapcsolat más intézményekkel, szervezetekkel
* Pályázatokon való eredményes részvétel

Egyéb:

* Tisztaság
* Munka- tűz- vagyonvédelem
* Gyermekbalesetek megelőzése
* Rendszeres orvosi ellátás megszervezése
* Dekoráció

Az ellenőrzés folyamata:

Az ellenőrzés nem más, mint megfeleltetés, összehasonlítás a Helyi Program által megfogalmazott sikerkritériumokat.

Fontos az objektivitás, tervszerűség, demokratizmus biztosítása. Az ellenőrzési terv az első Nevelési Értekezleten ismertetjük a dolgozókkal.

Az ellenőrzési terv tartalmazza:

* az ellenőrzés témáját
* a törvényi hátteret
* az ellenőrizendő csoportok megnevezését
* az ellenőrzés idejét 1-2 hetes intervallumban
* az ellenőrzéshez használható dokumentumokat
* az ellenőrzést végző személy nevét
* a sikerkritériumokat.

Eredménye: megfelelt, részben felelt meg (kontroll ellenőrzés szükséges) nem felelt meg (ismételt ellenőrzés szükséges)

Az ellenőrzés eredményét ismertetjük az illetékessel, egyetértés esetén zárás, ha nincs egyetértés, külső vagy belső szakember segítségét kérjük.

A nevelő-fejlesztő munka értékelési-mérési rendszere

Az óvodai nevelőmunka szempontjából nagyon fontos, hogy pontos ismeretekkel rendelkezzünk a gyermekek fejlettségét, képességeit, készségeit illetően. Ehhez ismernünk kell a gyermekek életkori sajátosságait, az egyes gyermekek eltérő fejlődési ütemét. Az egyéni fejlődés nevelési eredményvizsgálattal mérhető (sikerkritériumok alapján).

Az ellenőrzés belső színtere:

|  |  |  |  |  |
| --- | --- | --- | --- | --- |
| **A neveléssel****kapcsolatos****tevékenységek** | **óvodán kívüli****tevékenységek és****kapcsolatrendszere** | **Minőség****fejlesztés** | **Pedagógiai****attitűdök** | **Egyéb** |
| Csoportellenőrzés ahelyi program alapján,külön nevelésicélokkal | Szülői értekezletek | Belsőszabályozókbetartásánakellenőrzése | Szociálisérzékenység | Gyermekvédelem |
| Dokumentumokellenőrzése | Fogadóórák | Partneri igény,elégedettség éselégedetlenségmérése | Empátia | Munkatársak együttműködése |
| Eszközök kiválasztása,felhasználása | Séták kirándulások | Mérések,megfigyelések | Pozitívbánásmód | Házirend betartása |
| Rendezvények,ünnepélyek | Kirándulások | Értékelés (szülőktájékoztatása) | Egyénifejlesztés aHelyi Programegyéni arculataszerint | Továbbképzésekenvaló részvétel ésennek kamatoztatása |
| Óvodai programspecifikusszolgáltatások | Közművelődésiintézményeklátogatása (Műv.Ház, könyvtár) |  |  |  |

**DOKUMENTÁCIÓ**

Nevelési tervünk és annak értékelése a csoportnaplóban

Tanulás tervezése 2 -3 -4 hetenként (a projekttől függően)

A gyermek fejlődésének nyomon követése félévenként a sikerkritériumok tükrében (fejlődési napló, csoport, Difer mérés 4 éves korban és kimenetkor,- óvodai összesítő)

**8.Az óvoda kapcsolatai**:

-A szülő, a gyermek, a pedagógus együttműködésének formái, továbbfejlesztésének lehetőségei

|  |  |
| --- | --- |
| * *Családlátogatások*
* *Fogadóóra*
* *Nyílt napok*
* *SZMK*
* *„véleményláda"*
* *Kérdőívek*
* *Közös ünneplések*
* *Munkadélutánok*
* *Sportdélután*
* *Szabadidős programok*
 | * *Napi beszélgetések közérdekű hírek a falitáblán*
* *A szülők pedagógiai és játékkultúrájának fejlesztése- óvónői példa*
* *Esetmegbeszélő tanácskozások szakemberek bevonásával.*
 |

Óvoda és a család kapcsolata:

Óvodai nevelésünk a családdal együttműködve, a családi nevelést kiegészítve szolgálja a gyermekek optimális fejlődését.

Az óvoda kapcsolatot tart minden olyan intézménnyel, amely meghatározott szerepet tölt be a gyermek életében.

A szülőket nevelőpartnernek tekintjük, igyekszünk megismerni a családi nevelés eljárásait, szokásait. Az óvodai nevelés a családokkal szoros együttműködést feltételezve zajlik.

Figyelembe kell venni a családok szokásait, sajátosságait, intervenciós gyakorlatát.

*A kapcsolatok terén az óvoda legyen nyitott és érdeklődő, kezdeményező.*

*A családok segítését a családhoz illeszkedő megoldásokkal végezzük.*

*A nemzeti, etnikai kisebbséghez tartozó gyermekeket is nevelő óvoda kapcsolatot tart az érintett kisebbségi szervezetekkel.*

A családokkal való kapcsolatukra a nyitottság és a kölcsönös bizalom a jellemző. Együttműködésünk az információáramlás, a szemléletformálás, a gyermekek egyéni fejlődésének segítése szempontjai szerint működik.

Figyelembe vesszük a családok anyagi lehetőségeinek, kulturáltságának, emberi kapcsolatainak, nevelési elképzeléseinek különbözőségeit. Igyekszünk megismerni a családok igényeit az óvodai neveléssel szemben. A családok életében igyekszünk megtalálni azt a pont, amelyen keresztül meg tudjuk-valósítani a gyermek mélyebb megismerését. Igyekszünk a gyermeken keresztül pozitív hatást gyakorolni a szülőre.

Az óvoda befogadó feladatai:

* biztonságérzet
* Szokások rendjének kialakítása
* Az ott dolgozó felnőttek megismerése, az óvoda, mint közeg megszerettetése, A szülő és a gyermek érezze magát otthonosan az óvodában
* Eszközök fogásának megtanítása, elmaradások kompenzálása.
* Adleri céltételezés: a gyermek elindítása a játékba. Tudjon választani, megfogalmazni, mit szeretne.
* Szokásrendszer célértékelése: ki tartja be, milyen szinten.

Az óvoda és a család kapcsolatának elvei:

* A gyermek fejlesztéséhez kitűzött alapelveket, célokat, feladatokat egységesen próbáljuk a családokkal értelmezni és megvalósítani.
* Szükséges a kölcsönös bizalom és segítségnyújtás, a gyermekre gyakorolt hatás erősítése.
* Az óvodai és a családi nevelési sajátosságok kölcsönös megismerése.
* Az óvodapedagógus figyelembe veszi a családok szokásait, sajátosságait, az együttműködés során érvényesíti az intervenciós gyakorlatot, azaz a segítségnyújtás családhoz igazított megoldásait.
* A nemzeti etnikai kisebbséghez tartozó gyermekeket is nevelő óvoda, így a mi óvodánk is kapcsolatot tart az érintett kisebbségi önkormányzatokkal, kisebbségi szervezetekkel/Roma Önkormányzat/.
* Nyitottság, kezdeményezés *szükséges* az óvoda partnerei felé.
* A szülők és az óvodai dolgozók egymás iránti bizalmának, tiszteletének erősítése.
* Közös célok megvalósítása az együttműködés szabályainak betartásával. Az egyenrangú kapcsolat alapja az óvodánk kezdeményező, és elfogadó szemlélete.

Az óvodapedagógus kompetenciája:

A gyermek céltudatos fejlesztésének megvalósítása.

A szülő felé gyakorolt rendszeres, szervezett kapcsolattartás.

Az óvoda menedzselése a szülő felé:

* Nyílt napok a leendő óvodásoknak.
* Szülői fórum a leendő óvodások szüleinek.
* A Helyi Nevelési Program fő vonalainak közvetítése a szülők felé
* Helyi sajtó, faliújság stb. útján.
* Szolgáltatások végzésére külső embert nem alkalmazunk.

Kapcsolatfelvétel az óvodába érkező gyermekek szülőivel:

Az együttműködés lehetséges tartalmi formái:

* Szülők fogadása
* Az óvoda bemutatása
* Helyi Nevelési rendszer fő vonalának megismertetése
* Az óvodát bemutató Helyi nevelési program rövid kivonatának ismertetése.

Kapcsolat az orvossal, fogorvossal, védőnővel, családsegítő szolgálattal:

Az orvossal, fogorvossal, védőnővel, családsegítő szolgálattal az óvoda kapcsolata jó, eredményes. A szűrővizsgálatok rendszeresek, a felvilágosító munka segít a szülőknek abban, hogy az egészséges életmód szokásait magukévá tegyék, gyermekük egészségi állapotát megismerhessék.

Formái:

* Alkalmankénti megbeszélések
* Évenkénti orvosi, fogorvosi vizsgálatok
* Védőnői vizsgálat szükség szerint
* Felvilágosító előadások, cikkek megismertetése a szülőkkel.

Kapcsolat a Nevelési Tanácsadóval:

Óvodánkban az óvónők által javasolt esetekben a szülő kérésére iskolaérettségi vizsgálatot végez a Nevelési Tanácsadó, amely segítséget ad az adott gyermekek iskolaérettségének megítéléséhez, illetve a további fejlesztés módozataihoz. Mivel a logopédiai ellátásra rászoruló gyermekek utaztatása nem lenne megoldható a nagy távolság miatt, ezért utazó logopédus biztosítása szükséges.

-Együttműködés az általános iskolával

Az iskolával való kapcsolatunkra a kölcsönös együttműködés, érdeklőség, nyitottság jellemző.

Arra törekszünk, hogy az iskola megismerje az óvodai nevelésünk főbb irányelveit, azt a szándékunkat, hogy a gyermekeket, egyéni képességeiket figyelembe véve fejlesztjük úgy, hogy együttműködők, környezetükben jól tájékozóak, jó kapcsolatteremtők, és az iskolai tanulmányok megkezdésére alkalmasak legyenek.

Ennek érdekében más munkájára épülő, egymást segítő kapcsolatra törekszünk.

Az együttműködés formái:

* Tanév elején meglátogatjuk az első osztályosokat.
* Tapasztalatcsere a nevelőkkel a beilleszkedésről, a felmerülő problémákról.
* Nyílt napok: a leendő elsős nevelők látogatása az óvoda nagycsoportjában
* Szülői értekezlet: az iskola vezetése, a leendő első osztályos nevelő tájékoztatja a szülőket pedagógiai elképzeléseiről, az iskolába lépés teendőiről.
* Nagycsoportosok látogatása az első osztályban: ismerkedés a tanító nénivel, az iskolai környezettel.
* Óvónők és az elsős tanító kapcsolatfelvétele: ennek során egyénileg beszélgetünk a gyermekekről, feltárjuk az esetleges gyengébb és kiemelkedő képességeket, amely segít az elsős nevelőnek abban, hogy differenciáltan tervezhesse meg a tanévkezdés feladatait.

|  |  |  |
| --- | --- | --- |
| **KACSOLATTARTÁSI****LEHETŐSÉGEK** | **CÉL** | **MUNKAFORMA** |
| Beiratkozás | - Anamnézis felvétele- Ismerkedés az óvodával | Egyéni beszélgetés |
| Családlátogatás | - a gyermek életkörülményeinekmegismerése- Az óvoda programjával valóismerkedés | Játék a gyermekkel, egyénibeszélgetés |
| Beszoktatás | - ismerkedés az óvodai élettel- A szülőktől való fájdalommenteselválás- A szülő- gyermek kapcsolatmegismerés- bizalom kiépítése az óvodainevelés iránt | Közös játék, tevékenység aszülővel |
| Szülői értekezlet | - az óvoda életével kapcsolatosinformációk megbeszélése, közlése- Jellemző problémára, kérdésmegválaszolására szakembermeghívása | ÉrtekezletElőadásCsoportos értekezletHelyzet-megbeszélés |
| Nyílt nap | - 1-2 napon keresztül betekintés azóvoda mindennapjaiba- Megfigyelési szempontokszerkesztésével a szülő- óvónőpartnerkapcsolat bővítése | MegfigyelésEgyéni problémákmegbeszélése |
| SZMK | - szülői feladatok koordinálása- szülői kezdeményezésekmegvalósítása- szülők érdekképviselete | Értekezlet megbeszélés |
| **SAJÁTOS FELADATAINK:** |
| Családi játékdélután | - szülő-gyermek kapcsolatmegismerése- közös élménnyel a óvodai kötödéserősítése- a játék elsődlegességénekmegerősítése a szülőkben | Közös játékbarkácsolás,képművesség, versenyek,közös mesejáték |
| Munkadélután | - egy-egy elkészített játékeszközfejlesztő hatásának megismertetése- kellemes hangulatú beszélgetéseka szülőkkel- a szülők jobb megismerése | Közös munkatevékenység,beszélgetés |
| Mikulásvárás | - az ünnep közös megszervezésévelaz óvoda-család kapcsolatelmélyítése | Szervezés, közös ünneplés |
| Közös adventi készülődés | - az óvoda-család kapcsolatánakérzelmi síkra terelése- a közös készülődés elősegíti a Karácsony mondanivalójának előtérbekerülését- az Adventi gyertyagyújtásközelebb hozza a család ünnepét | Munkadélután,játékdélután, közöséneklés, dramatizálások |
| Farsang | - vidám hangulatú együttléttel aközösség formálása- a hagyományok ápolására nevelés | Táncos mulatság, vidámvetélkedés |
| Kirándulások | - egészséges életmódra nevelés- szabadidő hasznos eltöltéséreösztönzése- közös beszélgetésekkezdeményezése- közös élménnyel óvodai kötődéserősítése | Túrák, kirándulások |

Kapcsolat a Gyermekjóléti Szolgálattal:

* Óvodaköteles gyermekek felkutatása
* Szülők meggyőzése az óvodai nevelés hasznosságáról
* Esetfeltárás, problémás esetek kezelése, prevenció előtérbe helyezése.
* A kapcsolattartás formái, módszerei alkalmazkodnak a feladatokhoz és a szükségletekhez.

Kapcsolatunk a fenntartóval:

* Kapcsolatunk az egymás munkáját megismerő, segítő, kompromisszumkereső, támogató szemléletre épül.
* Kölcsönös tájékoztatás, beszélgetések
* Beszámolók
* Részvétel a Képviselő testületi üléseken, információáramlás

Kapcsolat a közművelődés intézményeivel:

A Művelődési Ház, a Könyvtár rendezvényeiből úgy választunk, hogy az elősegítse, színesítse nevelőmunkánkat.

* Gyermekműsorok, programok
* Könyvtárlátogatás, a könyv szeretetére nevelés.

Kapcsolat a Tanulási Képességet Vizsgáló Szakértői Bizottsággal:

A Nevelési Tanácsadó javaslatát követően a Szakértői Bizottság dönt néhány tanulási és egyéb gondokkal küzdő óvodásunk elhelyezésének kérdésében.

Kapcsolat a POK-kal:

Minden nevelési évben figyelemmel kísérjük a szakmai továbbképzéseket, konferenciákat. Ezeken az egyéni fejlődésnek, érdeklődésnek megfelelően veszünk részt. Nagyrészt a POK által szervezett továbbképzéseken szereztük meg a kötelezően előírt 120 órát. Szakmai tevékenységünkhöz folyamatosan igényeljük segítségünket.

Kapcsolat a Nyugdíjasklubbal, mint civil szervezettel:

A klubtagok meghívása rendezvényeinkre, az idősebb emberek segítségének, tapasztalatainak kérése.A gyerekek ismerjék és tiszteljék az időseket, bizalommal forduljanak hozzájuk

***Legitimációs záradék***

**Érvényességi rendelkezések**

A módosított Nevelési Program érvényességi ideje:

A nevelőtestület alapján: határozatlan ideig, visszavonásig.

***Véleményezte:……………………………….dátum………………………………aláírás***

***Egyetértését nyilvánította:…………………….dátum……………………………aláírás***

***Készítette és elfogadta: az óvoda nevelőtestülete***

***Dátum:………………………..***

***Aláírás:***

***Jóváhagyta:***

***Dátum:……………………………***

***Aláírás:…………………………..***

***Irattári száma:………………………………………………..***

***Érvényességi rendelkezés:***

***A pedagógiai program módosításának lehetséges indokai:***

***-Nevelőtestületi javaslat***

***-Partneri igények változása***

***-Törvényi változás***